39та йўналишда йилнинг энг яхши шифокорлари аниқланди\nТошкент врачлар малакасини ошириш институтида тиббиётнинг турли йўналишларида ўтказилган “Йилнинг энг яхши шифокори” республика кўрик-танлови ғолибларини тақдирлаш маросими бўлиб ўтди.\nСоғлиқни сақлаш вазирлиги Жамоатчилик билан алоқалар бўлими хабарига кўра, Конституция қабул қилинганининг 27 йиллиги арафасида ўтган ушбу тадбир Соғлиқни сақлаш вазирлиги ва Соғлиқни сақлаш ходимлари касаба уюшмаси Республика кенгаши ҳамкорлигида ташкил этилди.\nТадбирни соғлиқни сақлаш вазири Алишер Шодмонов очиб, тадбир иштирокчилари ва танлов ғолибларини қутлади.\nСўнгги йилларда соғлиқни сақлаш соҳасини такомиллаштириш бўйича кенг қамровли ишлар амалга ошириляпти. Хусусан, сўнгги уч йилда ушбу йўналишда 170 дан зиёд ҳуқуқий ҳужжатлар қабул қилинди. Соҳани молиялаштириш ҳажми ҳам бир неча баробарга оширилди. Масалан, 2017 йилда соҳага 7,1 триллион сўм йўналтирилган бўлса, 2019 йилда соҳага 12,1 триллион сўм йўналтирилди. Шунингдек, дори воситалари ва тиббий буюмлар ҳамда тиббиёт объектларини қурилиш-таъмирлаш ишларига ажратилаётган маблағлар миқдори 3 баробарга ортди.\nКейинги йилларда мамлакатда замонавий тиббиётнинг муҳим йўналиши бўлган тиббий-профилактика хизматини ривожлантиришга эътибор тобора кучаймоқда. Аҳоли энг кўп мурожаат қиладиган соҳа — шошилинч ва “тез ёрдам” хизматининг фаолияти ҳам янги босқичга кўтарилмоқда. Ихтисослашган тиббий ёрдам кўрсатиш борасида ҳам кенг қамровли чора-тадбирлар амалга оширилмоқда.\nТиббиёти тараққий этган мамлакатларда қўлланилаётган илғор инновацион тиббий технологияларни мамлакат тиббиётида жорий этишга ҳам алоҳида аҳамият бериляпти. Сўнгги уч йил ичида мамлакат тарихида биринчи марта буйрак ва жигар кўчириб ўтказиш бўйича энг мураккаб операциялар муваффақиятли бажариб келинаётгани бунга мисол экани айтилади.\nТиббиёт тизимида эришилаётган бундай натижалар аҳоли саломатлигини мустаҳкамлаш, оналар ва гўдаклар ўлимини кескин камайтириш, халқнинг соғлом ва узоқ умр кўриш кўрсаткичини яхшилашга замин бўлмоқда. Тиббиёт тизимида эришилаётган бундай ютуқлар замирида соғлиқни сақлаш тизимида фидокорона хизмат қилаётган шифокорларнинг ўзига хос ҳиссаси бор.\nПрезидент жорий йил Тиббиёт ходимлари куни муносабати билан соҳа вакилларига йўллаган табригида бу жиҳатларга алоҳида эътибор қаратиб, “Биз сизларнинг тимсолингизда халқ саломатлиги йўлида ўз ҳаловатидан кечиб, кунни тунга улаб, фидокорона меҳнат қилаётган шарафли касб эгаларини кўрамиз”, дея шифокорларнинг эл саломатлигини асраш йўлида олиб бораётган ишларига муносиб баҳо берди.\nСоғлиқни сақлаш вазирлиги ташаббуси билан анъанавий тарзда ўтаётган “Йилнинг энг яхши шифокори” танлови ҳам тиббиёт ходимларининг меҳнатини қадрлаш, уларни муносиб рағбатлантириш, тизимда орттирилган илғор тажрибаларни кенг оммалаштиришда муҳим ўрин тутмоқда. Танлов бу гал ҳар йилгидан кўра ҳам юқори савияда ва кенг миқёсда ўтказилди. Бу йил биринчи марта 39 та номинация бўйича ғолиблар аниқланди.\nЖорий йилда танловда тиббиёт ходимлари билан бир қаторда илк бор тиббиёт илм-фани ривожига муносиб улуш қўшаётган олимлар, тадқиқотчилар ҳамда фармацевтика соҳаси вакиллари ҳам иштирок этди. Яъни, “Йилнинг энг яхши профессори”, “Йилнинг энг яхши изланувчи-тадқиқотчиси”, “Йилнинг энг яхши илмий ходими”, “Йилнинг энг яхши доценти”, “Йилнинг энг яхши ўқитувчиси” номинацияларида тиббиётнинг долзарб масалалари бўйича самарали изланиш олиб бораётган, тиббий таълимда яхши натижаларга эришаётган олимлар, тадқиқотчилар, профессор-ўқитувчилар рағбатлантирилди.\nТадбирда тиббиётнинг турли йўналишлари бўйича ўтказилган танлов ғолиб ва совриндорлари “Соғлиқни сақлаш аълочиси” кўкрак нишони, диплом, статуэтка, эсдалик совғалар ва пул мукофоти билан тақдирланди.\n12:20 / 14.01.2020\nССВ тузилмасидаги ташкилотларда айрим хизматлар аутсорсингга ўтказилади - Ҳукумат қарори


Ўзбекистон Россия ва Қозоғистонга вагон экспорт қилади\n12 декабр 2019, Тошкент вақти: 01:08\n“Тошкент йўловчи вагонларини қуриш ва таъмирлаш заводи” АЖ 2017 йил охирига қадар хорижга Ўзбекистонда ишлаб чиқарилган вагонларнинг илк партиясини экспорт қилади.\n“2016 йилда Россия ва Қозоғистон давлатлари томонидан мамлакатимиз вагонсозлари ишлаб чиқараётган 61-911, 61-907 русумдаги плацкарт ва купе вагонларига қизиқиш катта бўлган эди. Жорий йилда эса улар учун мўлжалланган янги кўринишдаги қулай вагонларни ишлаб чиқаришга киришилди. Йил охирига қадар 5 та плацкарт ва яна шунча купе вагонларига буюртмалар келиб тушди”, дейилади “Ўзбекистон темир йўллари” АЖ ахборот хизмати тарқатган хабарномада.\nЭкспортга ҳозирланаётган вагонлар аввалгиларидан қатор қулайликлари билан фарқ қилиши айтилмоқда. Хусусан, уларда илк бор замонавий сув ва ҳавони тозалаш ускуналари ўрнатилган, ёритиш тизими бутунлай ўзгартирилган. Вагонлар дизайни буюртмачилар талаби асосида ишлаб чиқилган, йўловчилар хавфсизлигига ҳам алоҳида эътибор қаратилган.


Қабристоннинг миллати борми? - blog.xabar.uz\nҚабристоннинг миллати борми?\nЗамонавий сиёсат ва улкан миқёсдаги ўзгаришларни ўз ичига қамраб олган “геосиёсат” деб номланган бир ҳаракат борки, унда барча энг майда ташкил этувчи қисмларгача ўта катта аҳамиятли омил деб қаралади\nЗамонавий сиёсат ва улкан миқёсдаги ўзгаришларни ўз ичига қамраб олган “геосиёсат” деб номланган бир ҳаракат борки, унда барча энг майда ташкил этувчи қисмларгача ўта катта аҳамиятли омил деб қаралади. Миллат ўзлигини таниши учун ўтган йўлидан, бошидан кечирган тарихини ҳурмат қилишга, оқил ва омилкор хулосаларни чиқаришга ўрганиши керак. Аммо, мана неча йиллар ўтса-да, аслича ҳақиқий мусулмончиликка қайтдик деб бонг урилса-да, ҳали ҳануз биз борича ўз тарихимизни ҳурмат қилишга ўргана олмадик. Ўрганмасак ҳам керак. Сабаби – маънавият деб аталган, идрок, қалб ва маслакни тўлдириб турувчи ҳудудимиз ҳалигача бўшлиқ бўлиб қолиб кетаябди.\nЗамонавий таҳлилчиларга эътибор қаратинг. Баайни Ўзбекистон Республикаси биринчи Президенти ўз мақомидан умр йўлининг охирига етгани сабабидан бўшатиб қўйганидан кейин ўтган даврда бу йўналишдаги ҳаракатларда айнан шу бўшлиқнинг оқибати аниқроқ кўриниш бериб бораябди. Ҳа, буни айнан маънавий бўшлиқни бошқа нарсалар эгаллаб олгани билан изоҳлаш мумкин холос. Ҳозирги кунларнинг кети йўқдек, жараён тезлашиб олди-ю, бундан буёғига фақат шу темпда кетаверадигандек ҳис қилаётган фаолларга қарата – “от ҳам одам ҳам бир тин олишлик жойда секинлашади!” – дея хитоб қилгиси келади одамни.\nҲар бандаки умри охирига етгач насиб қилган бўлса ерга қўйилади, баъзан эса ўша ер ҳам насиб этмаётган қанчадан-қанча одамлар бор, лекин умумий қилиб охирги манзили, абадий уйига қўйилади деб қабул қилайлик. Хўш, унда баъзи инсонларни ўзларининг яқинларини муддатини ўтаб бўлган бир нарсадек чиқиндихонага олиб бориб ташлаб унутиб юборилаётгандек ҳолатларга гувоҳ бўлмаябмизми? Кўп бундай ҳолатлар. Демакки, бу соҳада тарбияланаётганлар ёки тарбиячиси номаъқул одам ёки маънавиятини бойитишни истамайдиган одам. Сабаби номаълум бу ҳаракатнинг оқибатини кўриш учун узоққа бормайлик, ўзларини евростандарт бўйича энг оқил инсонлардан ҳисоблаганлар қаторига кирадиган давлат фуқароларига эътибор қаратайлик. Бу соҳадаги турли номаъқулчиликларни кўпроқ аввалги Варшава Келишуви жорий этилган давлатларда кўраябмиз, мисол тариқасида Польша деган давлатдаги бутун бошли қабристонларни йўқ қилишга уринишларни бошқача изоҳлаб бўлмайди.\nТарих муаллим эмас, балки у қайсидир бир муаллиф томонидан ёзилган ва хоҳлаганча талқин қилиш мумкин деган ғоя билан ҳаракат қилаётган бугунги алломалар эртанги кунга зарар етказаётганларини ўзлари тушунмайдилар.\nУларда бу нарса бўлиши мумкин, аммо биз бағрикенг одамлармиз, бизнинг юртимизда бундай бебошликлар бўлмайди деб кафолат берган одамга мутлақо ишонмаган бўлардим. Сабабини ҳам айтаман. Ўшаларга ақл бўлган, уларнинг маънавий бўшлиғини ўз ғояси билан тўлдира олганлар орамизда йўқ деб ҳеч ким кафолат беролмайди. Дунё давлатларига йўлимиз очилди деган тўлқинни яшаб ўтган авлод вакиллари ҳали тирик. Уларнинг қанчаси ўзга юртда, ўзга тупроқда, қай бирлари ҳаттоки тупроққа кириш ҳам насиб этмай қолиб кетгани ҳақида ҳеч ким маълумот тўпламаган, тўплашининг имконияти эса ҳозир йўқ. Аммо шу бизга бағрини очган давлатларнинг фуқаролари учун биз уларнинг юртида нимамиз билан фойда бера олишимиз мумкинлиги ҳақида кўпроқ ўйлашимиз керак. Улардан бизга нима наф деган саволга ҳам жавоб топишимиз керак. Уларнинг орқасидан эргашиб кетавериш оқибатларини кўп кўрдик, ўша нарсаларни такрорланмаслигини истайдиганлар ҳам ҳали тирик, чунки уларнинг яраларини ўрни ҳали битмаган.\nХўш, мақолага нима учун айнан қабристон ҳақидаги мулоҳазаларга эътибор берилади деган ваъда қўйилган. Бунинг сабаби оддий. Инсон умр йўлининг охири қаерда бўлишини аввалдан билмайди, аммо у ўзининг тарихини қанчалар ҳурмат қилса, ардоқлаб, авайлаб пок тутса ўзгаларнинг тарихига ҳам бағрикенглик билан муносабатда бўлиши лозим.\nМулоҳаза учун мисолни узоқдан эмас пойтахт шаҳарнинг ўзидан топамиз. Шаҳарнинг турли жойларида турли миллат вакиллари учун алоҳида қабристонларни ташкил этиш учун рухсат берилган. Уларнинг аҳволи қандай деган саволдан аввал – ўзимизнинг ҳилхонамиз бўлган жойларнинг аҳволи қандай деган саволга эътибор қаратиш муҳимроқ.\nБугуннинг одами ўта “оқил” бўлиб кетган. Унинг қабристонга нисбатан бўлган фикрлари шу даражада тарқоқ ҳолатдаки, бирор аниқ ушунчада тўхтаганини англаш қийин. Бизга ҳарқалай бошқача тарбия берилган эди. Ўтмишда ўтган авлод вакиллари доимо:\n- қабристонда баланд овозда гапирма;\n- қабристонни ифлослантирма;\n- қабристон қўрқинчли жой эмас, қоронғуда ишончли жойда қола олмасанг қабристонда ухлагин, - деган ўгитларни бекорга беришмас эди.\nКўпинча вилоятларда бўлганимда қабристонларни қаровсиз ётганига гувоҳ бўламан, ачинаман, қўлдан келганича тозалашга ундайман, лекин бир инсоннинг кучи билан бу жойлар обод бўлиши жуда мураккаб иш.\nЎз аждодини улуғлаш ортида тарбия турса – бу мукофот ва оқилликдан. Агар бу ҳаракатнинг ортида кибр, ғурурни ошириш турса – бу кулфатдир. Ўзбекистон кўп миллатли давлат, унда истеъқомат қилувчиларнинг ҳар хил айём ва тадбирлари борлиги аниқ ҳақиқат. Шундай кунларда эса ўзаро бағрикенгликни намоён эта билишлик эса ҳақиқий комил инсонларга хос тарбия оқибати. Яратгандан илинж ва ниятни пок қилган ҳолда сўраш керакки, бу диёрда ҳеч қачон ўзга миллат вакилларини на тириги ва на марҳумларини тазйиқ ҳамда хор қилиш ҳаракатлари содир бўлмасин, чунки инсоният тарихида ўйлаб топилган айнан шундай тоифаларга бўлиб қўйиш сиёсати ортидан уларни ўзаро мухолиф қўйган ҳолда бошқариш мақсад қилинган. Ўзгача бўлиши мумкин эмас. Шу сабаб қабристоннинг ёки қабрнинг миллати бўлмаслиги ҳақида мулоҳаза юритилди ва Сизнинг эътиборингизга ҳавола қилинди.\n26 апрель 2018 йил.\nMaqolaning maqsadiga tushindim, lekin o'zini qayta-qayta o'qisam ham tushunmadim. Yo muallifning dunyoqarashi va mulohazalari shu qadar kengki, men uni chamalay olmadim, yohud muallif "aljirayapti". Bundan boshqacha izoh yoza olmayman.


Чилонзордаги «Бўрижар» каналидан аёл мурдаси топилди\n13.02.2020 12:07 0 3396\nБугун, 13 февраль куни соат 7.40да Чилонзор тумани, «Бўрижар» каналида аёл мурдаси топилган. Марҳума тахминан 45-50 ёшда бўлган. Унинг танасидан зўравонлик излари топилмаган, дея хабар қилмоқда Тошкент шаҳар ИИББ матбуот хизмати.\nҲодиса жойига Чилонзор ИИБ ва туман прокуратураси вакиллари етиб келган ва текшириш ишларини олиб бормоқда.\nЭслатиб ўтамиз, бир неча кун аввал шу тумандаги бошқа бир сув ҳавзасидан чақалоқ жасади ҳам топилган эди.\nЧилонзор Тошкент шаҳар ИИББ\nКоронавирус 06/04, 23:26\nҲуқуқ 30/03, 21:00\nЖамият 28/03, 11:18


Канализация чуқурига ташланган гўшт ёхуд болалар ҳақидан қўрқмаган нафс қуллари\nКанализация чуқурига ташланган гўшт ёхуд болалар...\n10.01.2019 19:32 1 4226\nМактабгача таълим вазирлиги вазирликда ташкил этилгани ички аудит хизматининг 2018 йил якуни бўйича текширувлари натижаларини эълон қилди.\nАввалроқ, 2018 йил якуни бўйича 11 млрд. сўм молиявий қонунбузилиш ҳолатлари аниқлангани, айниқса, боғчаларда «ўлик жон»лар иллати авж олгани ҳақида хабар бергандик.\nДемак, мавзуни давом эттирамиз.\nДавлат харидларини тартибга солувчи қонунчиликнинг бузилиши\nФарғона вилояти Данғара тумани мактабгача таълим бўлими томонидан 249 млн. сўмлик озиқ-овқат маҳсулотларини харид қилиш бўйича шартномалар, танлов ўтказиш харид комиссиясининг хулосасисиз ва юрист имзосисиз тузилган. Аудиторлар томонидан ушбу шартнома бўйича гўшт маҳсулотлари 9 млн. сўмга қиммат нархларда олинганлиги ва маҳсулотлар сифатсизлиги аниқланган.\nШунингдек, аудиторлар томонидан шартномалар бўйича маҳсулотлар ҳақиқатда етказиб берилмасдан, сохта хужжатлар бўйича таъминотчиларга маблағларни ўтказиб бериш холатлари аниқланган. Мисол қилиб, Самарқанд вилояти Каттақўрғон тумани мактабгача таълим бўлими томонидан болалар мебеллари учун 11,5 млн. сўм, Бухоро вилояти Ғиждувон туманидаги 40-сонли МТМга чойшаблар учун 10 млн. сўм, Бухоро шаҳар 42-сонли МТМда озиқ-овқат маҳсулотлари учун 49 млн. сўм сохта ҳужжатлар асосида ўтказилганлигини келтириш мумкин.\nАудиторлар томонидан ўтказилаётган ўрганишларда, албатта, моддий бойликлар инвентаризацияси ташкил этилади. Инвентаризация натижасида аниқланган камомад — мулкни талон-тарож қилинганлиги эҳтимолидан далолат беради.\nОддий тил билан айтганда, озиқ-овқат маҳсулоти камомади дегани бу — маҳсулотларнинг болажонларнинг таомигача етиб бормаслигидир. Ортиқча чиққан маҳсулотлар эса, аксарият ҳолатларда, ҳужжатларга сохта ёзувлар киритиш натижасида ҳосил бўлади: масалан, озиқ-овқат маҳсулотларини таомномада таом пиширишда ишлатилган деб кўрсатилади, лекин ҳақиқатда маҳсулотлар қозонга солинмайди. Мана шу маҳсулотлар турли жойларга яшириб қўйилганлиги аудиторлар томонидан аниқланди.\nАудиторлар томонидан озиқ-овқат маҳсулотлари беркитиб қўйилган яширин хоналар аниқланмоқда.\nМасалан, Тошкент шаҳар Яшнобод туманидаги 596-сонли МТМда озиқ-овқат маҳсулотлари торози остига ва яширин хонага, Сергели туманидаги 292-сонли МТМда чойшаблар орасига, Хоразм вилояти Янгиариқ туманидаги 5-сонли МТМда электрошит хонасига, Тошкент вилояти Қуйичирчиқ туманидаги 8-сонли МТМда кир ювиш хонасига яшириб қўйилганлиги аниқланган.\nТошкент шаҳар Яшнобод туманидаги 596-сонли МТМда яшириб қўйилган озиқ-овқат маҳсулотлари: гўшт — 11,7 кг, пишган гўшт — 10,9 кг, товуқ гўшти — 4 кг, шакар — 23,8 кг, чой — 0,65 кг, қанд — 1,45 кг, сариёғ — 5,5 кг, тухум —100 шт., сут — 2,5 литр.\nЖиззах шаҳридаги 39-сонли МТМ ходимлари аудиторлар келганида 27 кг. гўшт маҳсулотини канализация чуқурига ташлаб юборишган.\nШунингдек, МТМ ходимлари томонидан таомномаларга ўзбошимчалик билан ўзгартиришлар киртилиб, сохта таомномалар тузилганлиги аниқланган.\nНаманган вилояти Наманган туманидаги 11-сонли МТМда ошхонадаги таомнома, озиқ-овқат маҳсулотларини ҳисобдан чиқариш учун бухгалтерияга топширилган таомнома билан солиштирилганда бир-бирига тўғри келмаслиги аниқланди, натижада 14,7 млн. сўмлик маҳсулотлар ортиқча ҳисобдан чиқарилган.\nНоқонуний харакатлардан яна бири, ота-оналарнинг болалар таъминоти учун тўловларини ҳисоблашда имтиёзларни нотўғри қўллашдир. Наманган вилояти Норин туманидаги 6-сонли ихтисослаштирилган МТМда 2016-2018 йилларда 54,9 млн. сўм тўлов пуллари асоссиз ҳисобланмаган.\nБюджет маблағларини нотўғри режалаштириш\nТегишли молия йили учун мактабгача таълим муассасасига бюджетдан ажратиладиган маблағлар ҳажми, муассасалар томонидан берилган ҳамда бошқа бир қанча кўрсаткичлар эътиборга олинган ҳолда аниқланади. Масалан, нотўғри ҳисоб-китоблар натижасида ортиқча штат бирлиги киритилса, бюджетдан ортиқча маблағ режалаштирилишига сабаб бўлади. Ортиқча режалаштирилган маблағларниг ўз вақтида аниқланиши эса, маъмурий ёки жиноий жавобгарликка асос бўлувчи ноқонуний харажатларнинг олди олиниши демакдир.\nМасалан, Сирдарё вилояти Гулистон шаҳар мактабгача таълим бўлими томонидан МТМнинг штатлар жадвалига 8,5 та ортиқча штат бирлиги киритилиши натижасида 29,7 млн.сўм ортиқча бюджет маблағлари режалаштирилган.\nМактабгача таълим вазирлиги аудиторлари томонидан мактабгача таълим муассасаларида ўтказилаётган назорат тадбирлари пойтахтда ва ҳудудларда мунтазам равишда олиб борилмоқда, камомад ва ноқонуний харажатларни аниқлаш ва олдини олиш давом этмоқда.\nбоғча нафс озиқ-овқат мактабгача таълим\nЖамият 15/06, 09:25\nҚайси тоифаларга болаларини боғчага жойлашда имтиёз берилади?\nТаълим 11/06, 18:13\nМактабгача таълим муассасаларида хавфсиз ва оқилона овқатланишни ташкил этиш масаласи кўтарилди\nЖамият 01/06, 18:01\nШавкат Мирзиёев Оҳангарон шаҳридаги МТМга ташриф буюрди


Трамп Россия, Франция ва Германия раҳбарлари билан суҳбатлашади\n00:24 / 28.01.2017\nАҚШ президенти Дональд Трамп 28 январда телефон орқали Россия президенти Владимир Путин, Франция президенти Франсуа Олланд ва Германия канцлери Ангела Меркель билан суҳбатлашади. Бу ҳақда Оқ уй матбуот котиби Шон Спайсер маълум қилди.\n"Президент ўз президентлигининг биринчи ҳафтасидан максимал фойда кўриб, эртага Франция, Германия ва Россия етакчилари билан телефон орқали гаплашади", деб айтилган Спайсернинг твиттерида.\nАввалроқ Трампнинг маслаҳатчиси Келлианн Конуэй CBS телеканалига берган интервьюсида Трамп ва Путин телефон суҳбати чоғида "радикал террорчиликни қандай енгиш мумкинлиги" ва бошқа бир қатор масалаларни муҳокама қилишларини маълум қилганди.\nРоссия президенти матбуот котиби Дмитрий Песков икки давлат етакчиси ўртасида суҳбат бўлишини тасдиқлаган. Суҳбат давомида Путиннинг Трампни лавозимини бажаришга киришгани билан табриклаши режалаштирилган.


Шавкат Мирзиёев Халқаро валюта жамғармаси бошқарувчи директорини қабул қилди – Газета.uz\nШавкат Мирзиёев Ўзбекистонга расмий ташриф билан келган Халқаро валюта жамғармаси бошқарувчи директори Кристин Лагардни қабул қилди.\nLotinchada 18 май 2019, 13:08 Сиёсат\n17 май куни Ўзбекистон Республикаси президенти Шавкат Мирзиёев мамлакатга расмий ташриф билан келган Халқаро валюта жамғармаси бошқарувчи директори Кристин Лагардни қабул қилди. Бу ҳақда президент матбуот хизмати хабар берди.\nШавкат Мирзиёев олий мартабали меҳмонни самимий қутлар экан, Ўзбекистон ва Халқаро валюта жамғармаси ўртасидаги амалий мулоқот ва ўзаро манфаатли ҳамкорлик изчил ривожланиб бораётганини катта мамнуният билан қайд этди.\nБугунги кунда жамғарма Ўзбекистонда илғор халқаро тажриба ва билимлар асосида кенг миқёсли ислоҳот ва янгиланишларни ишлаб чиқиш ва амалга оширишда муҳим шериклардан бири экани алоҳида қайд этилди.\nКейинги икки йилда жамғармадан жалб этилган техник кўмак ҳажми сезиларли даражада ортди: мамлакатга ХВЖнинг 14 миссияси ташриф буюрди, солиқ ва молия соҳалари бўйича етакчи халқаро консультант ва экспертлар жалб этилди.\nЎз навбатида, ХВЖ бошқарувчи директори Ўзбекистонга ташриф билан келиш таклифи ҳамда кўрсатилаётган самимий қабул учун Шавкат Мирзиёевга миннатдорлик билдирди. Кристин Лагард жамғарма Ўзбекистонда барча тармоқ ва йўналишларни қамраб олган ҳолда фаол амалга оширилаётган ислоҳотларни юксак баҳолашини алоҳида таъкидлади.\nУчрашув якунида Кристин Лагард Халқаро валюта жамғармаси мамлакатда самарали ислоҳотларни амалга ошириш ва иқтисодиётнинг барқарор ривожланишини таъминлашга ҳар томонлама кўмаклашишни давом эттиришга тайёр эканини тасдиқлади.\n«Газета.uz» 1 097


Нима учун қарз-ҳавола қилиб ҳаж амалини бажариб бўлмайди? - Hidoyat.uz\nНима учун қарз-ҳавола қилиб ҳаж амалини бажариб бўлмайди?\nАсосий саҳифа Янгиликлар Нима учун қарз-ҳавола қилиб ҳаж амалини бажариб бўлмайди?\nЧоп этилди Iyul 25, 2019 Нима учун қарз-ҳавола қилиб ҳаж амалини бажариб бўлмайди?da fikr bildirishni o'chirish\nНурсултон шаҳридаги “Ҳазрат Султон” масжиди имоми Мақсатбек Қаирғалиев навбатдаги ҳаж мавсумига бағишланган матбуот анжуманида нима учун қарз-ҳавола қилиб ҳаж амалини бажариб бўлмаслигини изоҳлаб берди.\n“Ислом динининг шартларидан бири бўлмиш ҳаж амалини бажариш учун бировдан қарз ёки кредит олиб бўлмайди. Негаки, ҳаж сафари харажатларига ва сафарга бориб келгунича фарзандларини харажатларига етадиган маблағга эга бўлган кишигагина ҳаж фарз бўлади. Яъни, шу харажатларни қоплашга имконияти бор кишигина ҳаж амалини бажариши мумкин”, – деди имом.\nУнинг фикрига кўра, бунга у ҳам моддий, ҳам руҳий, ҳам соғлиқ жиҳатдан тайёр бўлиши керак.\n“Ҳозир шундай имкониятга эга эмас экан, у кейинги йилгача пул тўплаши ва ҳаж амалини бажарса бўлади. Ташқаридан маблағ жалб қилиш, кимдандир қарз олишга эҳтиёж йўқ”, деди Мақсатбек Қаирғалиев.\nАйтилишича, шу йилнинг 31 июлидан 20 августга қадар Қозоғистондан ажратилган квота бўйича 3200 нафар инсон ҳаж амалини бажаради. Бўлажак ҳожиларга қозоғистонлик «Scat» ва саудиялик «FlyNas» авиакомпаниялари хизмат кўрсатишади. Биринчи рейс Оқтов ва Чимкент шаҳарларидан бўлиши режалаштирилган.


Олимлар коронавирус пандемияси биринчи бўлиб енгиб ўтадиган мамлакатлар номини маълум қилди - Daryo\n12:05, 04.11.2021 71615\nАҚШ, Буюк Британия, Португалия ва Ҳиндистон 2022 йилда коронавирус пандемиясидан чиқиб кетиши мумкин. Бу каби прогнозларни 3 ноябрь куни Reuters агентлиги бир қатор таниқли экспертлар ўртасида ўтказилган сўровга таяниб маълум қилди, деб хабар беради «Korrespondent.net».\nОлимларнинг сўзларига кўра, ушбу мамлакатлар вакцинациянинг юқори даражаси ва коронавирусга чалинган одамлар ўртасида табиий иммунитетнинг маълум бир комбинациясига эга бўлади. Мазкур давлатларда COVID яна бир мавсумий касалликка айланиши мумкин.\n«Бугунги кундан 2022 йил охирига қадар бўлган даврда ушбу вирус устидан назоратни қўлга олишимиз, оғир касаллик ва ўлим ҳолатини сезиларли даражада пасайтиришимиз мумкин бўладиган вақт келади деб ҳисоблаймиз», — дейди ЖССТ бош эпидемиологи Мария Ван Керкхове.\nШу билан бирга, мутахассисларнинг огоҳлантиришича, COVID-19 яна узоқ йиллар сайёра аҳолисининг ўлимини асосий сабабига айланиб қолади. Олимларнинг бир қисмини фикрича, коронавирус қизамиқ каби бўлиб қолади: вакцинация даражаси паст бўлган аҳоли гуруҳлари ўртасида эпидемияларни келтириб чиқаради. Бошқа томоннинг фикрича, COVID-19 катта эҳтимол билан грипп каби бўлиб қолади.\n«Айримлар ‘қиёмат куни сценарийси’ деб атаётган эҳтимолни ҳеч ким тўлиқ истисно этмаяпти, вирус шу қадар мутацияга учрайдики, қийинчилик билан эришилган иммунитетдан четлаб ўта бошлайди», — дейди экспертлардан бири.\nАввалроқ АҚШда олимлар турли хилдаги коронавирусларга қарши тура оладиган антитанани аниқлагани, олимлар COVID-19 га қарши ўта кучли иммунитет ҳосил қилиш йўлини маълум қилгани, коронавируснинг организм бўйлаб тарқалиши видеога олингани тўғрисида хабар берилганди.\n12:48, 08.01.2022 56104\n20:44, 05.01.2022 59946\n16:44, 10.01.2022 58543\n«Қозоғистондаги вазиятдан биринчи навбатда Ўзбекистон ҳушёр бўлиши керак» — Александр Лукашенко\n00:11, 24.01.2022 2899\n23:47 Бугун 4486\n23:34 Бугун 3820\n23:31 Бугун 2747\n12:53 Бугун 112596\n12:23 Бугун 98343\n23:43, 21.01.2022 92975\n14:16, 22.01.2022 83045


Навоийда икки кишининг ўлимига сабаб бўлган...\n08.12.2021 14:03 0 1434\n2021 йилнинг 7 декабрь куни Конимех тумани ҳудудидан ўтувчи А-379 автомобиль йўлида ЙТҲ содир бўлди.\nҚайд этилишича, «Дамас» русумли автомашина «Зарафшон-Навоий» йўналиши бўйича ҳаракатланаётиб, қарама қарши томонга чиқиб кетади. Оқибатда, қаршисидўан ҳаракатланиб келаётган «DAF» русумли юк машинаси билан тўқнашади.\nҲодисада «Дамас» ичида бўлган ҳайдовчи ва бир нафар йўловчи вафот этган.\nНавоий ЙТҲ Дамас\nҲодиса Кеча, 17:02\nСамарқандда аянчли ЙТҲ: 3 қурбон, 2 нафари ЙПХ ходими\nҲодиса 24/06, 08:41\nЖиззахда машина портлаб кетди\nҲодиса 22/06, 13:21\nЖиззахда юк машиналари тўқнашиб кетди


Анжуман: Ўзбекистон – диний бағрикенглик юрти – oliymahad.uz\nАнжуман: Ўзбекистон – диний бағрикенглик юрти\n22 ноябрь куни Мир Араб олий мадрасасида учта таълим муассасаси: Мир Араб олий мадрасаси, Мир Араб ўрта махсус ислом билим юрти ва Жўйбори Калон аёл-қизлар ўрта махсус ислом билим юрти талабалари иштирокида “Ўзбекистон – диний бағрикенглик юрти” мавзусида конференция ўтказилди.\nКонференцияда Ўзбекистон мусулмонлари идорасининг Таълим ва кадрлар тайёрлаш бўлими мудири Ж.Нуриддинов нутқ сўзлади.\nШундан сўнг Мир Араб ўрта махсус ислом билим юрти талабаси Ё.Паттажонов “Ўзбекистон Республикасининг қонун ҳужжатларида диний бағрикенгликни таъминлаш кафолатлари” мавзусида; Мир Араб олий мадрасаси талабаси В.Бозоров “Қуръони каримда диний бағрикенглик масалалари” мавзусида; Жўйбори Калон аёл-қизлар ўрта махсус ислом билим юрти талабаси М.Сафарова “Ҳадиси шарифда диний бағрикенглик тарғиботи” мавзусида маъруза қилди.\nТалабалар маърузаларини илмий далилларга таянган ҳолда таъсирчан усулда тайёрлагани ҳамда ўзларининг юксак нотиқлик маҳоратини намоён этгани туфайли Ўзбекистон мусулмонлари идорасининг ташаккурномаси билан тақдирланди.\nТадбир якунида Қуръони карим тиловат қилиниб, давлатимиз тинчлиги, равнақи ва халқимиз фаровонлигини сўраб дуойи хайр қилинди.\nИқтидорли талабалар эътиборда бўлади\nМир Араб олий мадрасасида Ўзбекистон мусулмонлари идораси тасарруфидаги диний таълим муассасалари раҳбарлари ва ўқув ишлари бўйича ўринбосарларининг илмий-амалий семинари бўлиб ўтди.\nСеминар олий мадрасанинг 1-курс талабаси Аҳмадулло Абдуҳалимовнинг тиловати билан бошланди.\nСўнг Дин ишлари бўйича қўмитанинг Таълим бўлим бошлиғи Салоҳиддин Шерхоновга сўз берилди. У Ўзбекистон мусулмонлари идораси тасарруфидаги билим юртлари ва таълим соҳасидаги ислоҳотлар тўғрисида сўз юритди. Шунингдек, Мир Араб олий мадрасасининг ташкил этилиши, Тошкент ислом институти ва Мир Араб олий мадрасасида таълим беш йил бўлиши, ўрта махсус билим юртиларида икки йиллик курслар ташкил қилиб унда муаззин, мухтасиб ва ноибларга ҳужжатлар берилиши тўғрисида гапирди. Яна янги очилган бешта мактабни шакллантириш мақсадида таклифлар бериш, чет тилларни ривожлантириш тўгаракларни ташкил этишга жиддий эътибор бериш лозимлигини таъкидлади.\nШундан сўнг Ўзбекистон мусулмонлари идораси тасарруфидаги диний таълим муассасалари раҳбарлари ва ўқув ишлари бўйича ўринбосарларининг ҳисоботлари эшитилди.\n“Кўкалдош” ўрта махсус ислом билим юрти мудири Зиёвуддин Мирсодиқов ўз нутқида 18 ноябрда Ўзбекистон мусулмонлари идорасида бўлиб ўтган семинарда муфтий Усмонхон Алимов, Дин ишлар бўйича қўмита раиси Ортиқбек Юсупов, Ўзбекистонда ислом цивилизацияси маркази раиси Минаваровлар иштирок этиб, 15 ноябрь куни бўлиб ўтган видеоселектор йиғилишда Президентимизнинг имом-хатиб ва диний уламоларга қилган мурожаати юзасидан ўз фикрларларини билдирганини айтиб ўтди.\nМир Араб олий мадрасаси ўқув ва илмий ишлар бўйича проректори Азизхўжа Иноятов эса билим даргоҳларидаги иқтидорли талабаларни рағбатлантириб, уларга янада кенгроқ имкониятлар яратиб бериш лозимлигини таъкидлади.\nЎзбекистон мусулмонлари идорасининг Таълим ва кадрлар тайёрлаш бўлими мудири Ж.Нуриддинов Ўзбекистон мусулмонлари идораси тасарруфидаги билим юртларида қилиниши лозим бўлган ишлар тўғрисида гапириб ўтди.\nСеминар якунида иштирокчиларнинг фикр-мулоҳазалари ва таклифлари тингланди.\nМир Араб олий мадрасасининг Маънавий-маърифий ишлар\nбўйича проректори (muslim.uz)\n156600cookie-checkАнжуман: Ўзбекистон – диний бағрикенглик юртиno\nОлдингиҲақиқий меросхўр мулкига кўз тикиш гуноҳи кабирадирКейингиДиққат танлов: Ассалому алайка, ё Ҳабибуллоҳ!


19 май 2022, Тошкент вақти: 10:07\nЎзбекистонда мутафаккир Алишер Навоий таваллудининг 580 йиллиги муносабати билан “Навоийдан 100 садаф” мобил иловаси ишлаб чиқилди.\n“Халқ сўзи” газетаси хабарига кўра, илова муаллифлари Тошкент давлат шарқшунослик университети битирувчиси Нурилло Тўхтасинов, Учтепа туман ҳокимлиги матбуот хизмати ходими Уфора Ҳабибуллаева ва Тошкентдаги Амити университети талабаси Сардорбек Талъатовлардир.\nТез кунда App Store ва Play Market платформаларига жойланажак мобил иловадан Навоийнинг 80 та сара ғазали ва 20 та гўзал рубоийси ҳам матн, ҳам аудио шаклда ўрин олгани айтилмоқда.\nИловада ғазаллар бандлари иштирокида интерактив ўйин ҳам берилган. Бу фойдаланувчи учун қизиқарли бўлиш билан бирга, ғазалларни қай даражада ёдлаб олганини билиб олиш имконини беради. Айни пайтда мобил илова таркибига Навоий ҳаёти ва ижоди билан боғлиқ қизиқарли тест бўлимини қўшиш ишлари якунланган.\n9 февраль куни Ўзбекистонда Алишер Навоийнинг 580 йиллиги муносабати билан қатор тадбирлар ўтказилиши режаланган.


Лондон анча узоқлашди - 14 Марта 2012 - Футбол Инфо\nГлавная » 2012 » Март » 14 » Лондон анча узоқлашди\nЛондон анча узоқлашди\nУчинчи саралаш босқичи\nЎзбекистон – БАА - 2:3 (1:0)\nГоллар: Зотеев 35, - 1:0. Мусаев 46, - 2:0. Аҳмад Ҳалил 50, - 2:1. Аҳмад Ҳалил 54, - 2:2. Хабуш Солиҳ 90+3, - 2:3.\nҲакамлар: Тома Масааки (Япония), Отсука Харухиро (Япония), Нишио Хидеаки (Япония), Нур Муҳаммад Нагор Амир (Малайзия)\nЎзбекистон: Қувватов, Ҳожиакбаров (Козак, 25), Тўхтахўжаев, Мустафоев, Омонов (Раҳматуллаев, 56), Қиличев, Мусаев, Ҳасанов, Зотеев, Тўраев, Нагаев (Каримов, 63).\nБАА: Холид Эйса, Абдулазиз Ҳуссайн, Абдулазиз Муҳаммад, Ҳамдан Исмоил, Муҳаммад Аҳмад, Ҳабиб Фардан, Ҳамис Исмоил, Рашид Эйса (Муҳаммад Фавзи, 61), Умар Абдулраҳмон, Аҳмад Али (Али Аҳмад Мабхут, 66), Аҳмад Ҳалил (Хабуш Солиҳ, 79).\nВадим Абрамов (Ўзбекситон олимпия терма жамоаси бош мураббийи):\n«Эртанги баҳснинг муҳим аҳамиятга эга эканлигини ҳамма ҳам яхши ҳис қилиб турибди. Бундай учрашув ҳар куни ҳам бўлавермайди. Имкон қадар яхши ўйин кўрсатишга ҳаракат қиламиз. Ироқ билан ўйиндан кейин йигитларда маълум даражада чарчоқ сезилди, шу сабаб билан Туркиядаги йиғинни бекор қилишга қарор қилдик. Эртанги ўйинда кўп нарсани руҳий тайёргарлик, руҳий ҳолат ҳал қилади. Об-ҳавонинг ноқулай келиши БААга ҳалал бериши мумкинми? Агар шундай бўлганида эди, мен ҳар доим терма жамоамизга ғалаба келтирадиган ҳавони буюртма қилган бўлардим. БАА билан ўйинга тайёргарлик доирасида иқлимнинг ноқулай бўлгани маълум маънода халал берган бўлиши мумкин, аммо, яна қайтараман, эртанги ўйинга руҳан тайёргарлик кўрса ҳам бўлади.\nАгар саралаш босқичининг бошида «Олимпиада йўлланмасини берадиган ўйин Тошкентда ўтказилади ва унда Ўзбекистон ғалаба қозонса бўлгани», деб айтишганида, менимча, бунга ҳамма рози бўлган бўларди. Шундай экан, эртага майдонга чиқиб, уч очкони қўлга киритиш керак, тамом».\nМаҳди Али (БАА олимпия терма жамоаси бош мураббийи): «Эртага бизни нафақат саралаш босқичининг сўнгги учрашуви, балки ҳақиқий финал баҳси кутиб турибди. Ўйинга тайёрмиз, деб айта оламан. Охирги 10 кун давомида яхши тайёргарлик олиб бордик. Мақсад эса аниқ - эртага сўнгги дақиқаларга қадар кураш олиб бориб, Олимпиада йўлланмасини қўлга киритиш.\nЎзбекистонни жуда яхши биламиз. 2008 йили ёшлар ўртасидаги Осиё чемпионати финалида тўп сурганмиз, бундан ташқари, шу саралашнинг биринчи даврасида Ал-Айнда ҳам ўйнаганмиз. Ўзбекистон саралаш босқичидаги энг кучли жамоалардан бири ҳисобланади. Биз эртанги ўйинда ҳеч қандай дуранг натижа ҳақида ўйлаётганимиз йўқ, чунки шундай мақсад билан ҳаракат қилган ўйинларимизда мақсадга эриша олмаганмиз. Биз фақат ғалаба учун тўп сурамиз».\nМеҳмонлар устози айтганидек, амирлик футболчилар Тошкентда ғалаба қозонишди. Айтиш жоизки меҳмонлар шу куни кучли ирода эгаси экнликларини намойиш этишди. Мехди Али шогирдлари 0:2 ҳисобида мағлубиятга учраётиб ҳам тушкунликка тушишмади ва якунда олимпиада йўлланмасини қўлга киртишди.\nУчрашувнинг биринчи бўлимида ҳисоб очилди. 35-дақиқада Жасур Ҳасанов ўнг қанотдан тўпни жарима майдонига ошириб берди. Тўпга ҳамма олдин етиб келган Нагаевнинг зарбасини меҳмонлар посбони қайтаришга эришди. Аммо қайтган тўпга биринчи бўлиб етиб келган Зотеев икки ҳимоячи орасида бўлишига қарамай, дарвозани ишғол қилди – 1:0 .\nИккинчи бўлим вакилларимиз учун омадли бошланди. Олимпиячиларимизнинг биринчи ҳужуми гол билан якун топди. Қиличев томонидан оширилган тўпни Мусаев дарвозага аниқ йўллаб ҳисобни оширди. Мана шу голдан кейин ҳамма Лондон олимпиадаси ҳақида ўйлай бошлаганди. Аммо хурсанд бўлишга бироз шошилган эканмиз. Сабаби, амирликлар тўрт дақиқа ичида Қувватов дарвозасини икки марта аниқ нишонга олиб, орзуларимизни чилпарчин қилди. Ҳар икки вазиятда биз хавфсираган Аҳмад Халил ўзини кўрсатди. Учрашувнинг сўнгги дақиқасида меҳмонлар яна битта тўп киритиб, ғалабани илиб кетишди. Мазкур ғалаба БААга ўз тарихида биринчи марта олимпиадада иштирок этиш ҳуқуқини берди.\n«Бугун нафақат Омонов балки бутгун жамоа ёмон ўйнади. Футболда шундай омадсиз кунлар ҳам бўлиб туради», - деб ўз фикрларини бошлади Абрамов.\n- Аҳмад Ҳалилни қандай ўргангандинглар?\n- Бундай вазиятда Пеле бўладими ёки Ҳалил мантиқсиз. Иккинчи голдан сўнг футболчиларни худди ток ургандек ўзгариб қолишди. У иккита зарба берди, иккита гол урди.\n- Балки миллий терма жамоа билан ишлашингиз сизга ҳалал бергандир, нима дейсиз?\n- Йўқ бу фикрга қўшилмайман. Умуман биринчи голда жарима тўпи белгилаш керакмас эди, менимча. Ундан кейин йигитлар ўзларига келмай туриб иккинчи голни ҳам қабул қилиб олишди.\n- Плей-оффдан олдин нима дея оласиз?\n- Энди аввало футболчиларимизни руҳан ўзларига келтириб олишимиз зарур. Менимча у гуруҳдан чиқа оламиз.\n- Бугун дарвозабон айбдор деяпсиз...\n- Мен бундай демадим. Мен айбдорман! (ҳақиқатан ҳам Абрамов дарвозабонни айбламаганди)\n- Нима учундир бизда ғалабани сақлаб қолиш жуда қийин. Бунга нима сабаб?\n- Билмадим. Бу саволга жавоб беришим қийин.\nМаҳди Али (БАА олимпия терма жамоаси бош мураббийи): "Олимпиадага чиққанимиздан бағоят хурсандман. Биз кучли гуруҳдан ўрин олгандик. Шундай экан Ўзбекистоннинг плей-оффдан ўта олишига ишонаман. Ўзбекистонга ана шу босқичда омад тилайман. 2:0 ҳисобида ортда қолаётган вақтда ҳам биз руҳан тушмадик. Ғалабага бўлган иштиёқ юқори эди. Шундан сўнг уч ҳимоячи билан ўйнамоқчи бўлдим. Бундай вазиятга олдин ҳам тушгандик, Осиё чемпионатида КХДРга қарши баҳсда мана шундай сўнгги дақиқаларда ғалаба қозониб кетгандик. Бугун ҳам режамиз иш берди. Биз тарихни ўзгартира олдик. Бу таркиб БАА тарихида илк марта Олимпиадада иштирок этадиган бўлди. Бундай фахрланамиз”.\nКатегория: Ўзбек футболи | Просмотров: 273 | Добавил: 11x11 | Рейтинг: 0.0/0


Рационализаторлик фаолияти тўғрисида Низом (ЎзР ВМ 28.12.1992 й. 596-сон қарорига илова) | Саноат мулкига бўлган ҳуқуқ (ихтиро, фойдали модель, саноат намунаси) | Интеллектуал мулк | Фуқаролик ва оила қонунчилиги | ЎзР КонунчилигиМаълумотлар тизими «Рационализаторлик фаолияти тўғрисида Низом (ЎзР ВМ 28.12.1992 й. 596-сон қарорига илова)» | NRM.uz\nЎзР Конунчилиги/ Фуқаролик ва оила қонунчилиги/ Интеллектуал мулк/ Саноат мулкига бўлган ҳуқуқ (ихтиро, фойдали модель, саноат намунаси)/ Рационализаторлик фаолияти тўғрисида Низом (ЎзР ВМ 28.12.1992 й. 596-сон қарорига илова)\n1992 йил 28 декябрдаги\nРационализаторлик фаолияти тўғрисида\n1. Таклиф берилган корхона учун янги ва фойдали бўлган буюм конструкциясини, ишлаб чиқариш технологиясини, материал (модда) таркибини яратиш ёки ўзгаргиришни назарда тутадиган техник ечим, шунингдек, корхона учун янги бўлган ва меҳнат, хом ашё, ёқилғи-энергетика ва бошқа моддий ёки молиявий манбаларни тежайдиган ташкилий ечимлар рационализаторлик таклифлари деб тан олинади.\nАлгоритм корхоналари, ЭҲМ дастурлари учун янгилик бўлган таклифлар ҳам, агар ундан фойдаланиш аниқ вазифаларни ҳал қилишда машина вақтини тежашга, шунингдек, ЭҲМ мажмуида ишловчи асбоб-ускунанинг унумдорлиги ошишига олиб келса, рационализаторлик таклифи деб тан олинади.\nБелгиланган шаклда талабнома берилгунга қадар ушбу ёки шунга ўхшаш ечим корхонага унда мавжуд манбалардан унинг амалиётда қўлланилиши учун етарли бўлган даражада маълум бўлмаса, ечим корхона учун ягона деб тан олинади.\nЕчим, агарда корхонага иқтисодий ёки бошқа ижобий самара олиш имконини берса фойдали ҳисобланади.\n2. Қуйидагилар рационализаторлик таклифлари деб олинмайди:\nшартли белгилар, қоидалар, меъёрий-услубий ҳужжатлар;\nмаҳсулотнинг олдиндан аниқланган мустаҳкамлигини, узоқ ишлаш вақтини ва бошқа сифатларини камайтирадиган ёки меҳнат шароитини ёмонлаштирадиган ечимлар;\nфақат буюмнииг ташқи кўринишига тегишли бўлган ечимлар;\nилмий-тадқиқот, лойиҳа, конструкторлик, технологик ташкилотлар ҳамда корхоналарнинг ана шундай бўлинмалари муҳандис-техник, илмий ҳодимлари томонидан хизмат вазифалари ёки шартнома ишларини бажариш жараёнида яратилган ечимлар.\n3. Ошкор қилиниши давлат манфаатларига зарар етказиши мумкин бўлган маълумотлардан иборат рационализаторлик таклифлари махфий сақланиши керак.\n4. Рационализаторлик таклифига муаллифлик ҳуқуқи ўз меҳнати билан рационализаторлик таклифини яратган фуқарога тегишли бўлади.\nАгар рационализаторлик таклифини яратишда бир неча фуқаро қатнашган бўлса, уларнинг ҳаммаси бундай рационализаторлик таклифининг ҳаммуаллифи ҳисобланади.\nРационализаторлик таклифи муаллифига фақат техник, ташкилий ёки моддий ёрдам кўрсатган ёхуд рационализаторлик таклифини расмийлаштиришга ва ишлаб чиқаришда ундан фойдаланишга кўмаклашган фуқаролар ҳаммуаллиф деб тан олинмайди.\nРационализаторлик таклифи ҳаммуаллифларига тегишли бўлган ҳуқуқлардан фойдаланиш тартиби улар ўртасида тузилган шартномага биноан аниқланади.\n5. Рационализаторлик таклифи муаллифига гувоҳнома берилади, ушбу гувоҳнома талабномада кўрсатилган ечим рационализаторлик таклифи деб тан олинганлигини, рационализаторлик таклифига муаллифликни, рационализаторлик таклифининг устунлигини тасдиқлайди.\nМуаллифга рационализаторлик гувоҳномаси унинг биринчи таклифи рационализаторлик деб тан олинган кундан бошлаб бир ой муддат ичида берилади. Ушбу муаллифнинг кейинги рационализаторлик таклифлари ҳақидаги маълумотлар шу гувоҳномага таклиф рационализаторлик деб тан олинган кундан бошлаб бир ой ичида киритилади.\nРационализатор гувоҳномасига асосланган муаллифлик ҳуқуқи ечимни рационализаторлик таклифи деб тан олган корхона миқёсида амал қилади.\n6. Ечим рационализаторлик таклифи деб тан олиниши учун муаллиф ёзма равишда ариза беради.\nРационализаторлик таклифи ҳақидаги ариза таклиф фаолиятига тегишли бўлган корхонага берилади.\nАгар корхона шу таклифдан фойдаланиш асосида иқтисодий ёки бошқа ижобий фойда олиши мумкин бўлса, корхона фаолиятига тегишли таклиф ҳисобланади.\nРационализаторлик таклифи ҳақидаги ариза битта ечимга берилиши керак.\nРационализаторлик таклифи ҳақидаги аризада ечим моҳиятининг баёни, шу жумладан, уни амалиётда қўллаш учун етарли бўлган маълумотлар бўлиши керак.\n7. Рационализаторлик таклифи бўйича устунлик рационализаторлик таклифи ҳақидаги ариза корхонага келиб тушган сана бўйича белгиланади.\nБелгиланган тартибда ана шу таклифга биринчи бўлиб ариза берган устунликка эга деб тан олинади.\n8. Рационализаторлик таклифи учун берилган ариза- корхона томонидан кўриб чиқилади. Ариза келиб тушган санадан бошлаб бир ой ичида таклиф рационализаторлик таклифи деб тан олиниши ёки рад этилиши ҳақидаги қарор қабул қилиниши керак.\nРационализаторлик таклифига берилган аризани кўриб чиқиш, шунингдек, ариза бўйича қарор қабул қилиш тартиби корхона раҳбари томонидан белгиланади.\nҚабул қилинган қарор 5 кун ичида муаллифга маълум қилиниши керак.\nТаклиф бўйича тажриба текшириши ўтказиш ёки тасдиқланган меъёрий ёки техник ҳужжатларни ўзгартиришга рухсатнома олиш керак бўлган ҳолларда ушбу банднинг биринчи хат бошида кўрсатилган аризани кўриб чиқиш муддати тажриба текшириши ёки рухсатнома олиш учун зарур бўлган муддатга тўхтатилади.\n9. Рационализаторлик таклифи тан олинганлиги ҳақидаги қарор таклиф рационализаторлик деб тан олиниши учун мазкур Низомда белгилангаи талаблар бузилганлиги туфайли бу таклиф учун мукофот тўлангунга қадар-корхона бошлиғи томонидан бекор қилиниши мумкин.\nТаклиф рационализаторлик таклифи деб тан олиниши рад этилганлиги тўғрисидаги қарордан ёки унинг тан олиниши бекор қилинганлигидан норози бўлган муаллифлар қарор олинган кундан бошлаб 2 ой муддат ичида шикоат қилишга ҳақлидир.\n10. Таклиф рационализаторлик таклифи деб тан олинмаганлигига ёки унинг бекор қилинганлигига норозилик билдирилган шикоятни кўриб чиқиш учун корхонада рационализаторлик низомларини кўриб чиқиш учун маъмурият, мутахассислар за Ўзбекистон Республикаси Ихтирочилар ва рационализаторлар жамияти бошланғич ташкилоти кенгаши вакилларидан иборат махсус комиссия тузилади.\nМуаллиф ўз шикояти кўриб чиқилаётганда қатнашиш ҳуқуқига эга. Шикоят олинган кундан бошлаб бир ой ичида кўриб чиқилиши керак.\nКомиссия қабул қилган қарор узил-кесил ҳисобланади.\n11. Технология (усулга)га тегишли бўлган рационализаторлик таклифи ишлаб чиқариш жараёнида қўлланган кундан бошлаб фойдаланилган ҳисобланади. Буюм (асбоб) конструкциясига ёки материал (модда)га тегишли рационализаторлик таклифи тайёрланаётган ёки фойдаланилаётган маҳсулотда қўлланилган кундан бошлаб фойдаланилган ҳисобланади. Ташкилий ечим, шунингдек, алгоритм, ЭҲМ учун дастурдан иборат рационализаторлик таклифи қўлланган кундан бошлаб фойдаланилган ҳисобланади.\n12. Корхонанинг рационализаторлик фаолиятига тегишли харажатлари маҳсулот (хизмат, иш) таннархи ҳисобига киритилади.\nБюджет ҳисобидаги ташкилотлар рационализаторлик фаолиятини маблағ билан таминлашни шу ташкилот учун ажратилган маблағларни тежаш ҳисобига, шунингдек, бошқа рухсат этилган фаолиятлардан олинган маблағлар ҳисобига бажарадилар.\n13. Қуйидаги ҳолларда рационализаторлик таклифи учун мукофот тўланади:\nтаклиф уни рационализаторлик таклифн деб тан олган корхона томонидан фойдаланилса;\nхўжалик шартномаси асосида бошқа корхоналарга берилган техник ҳужжатларга киритилган бўлса.\n14. Рационализаторлик таклифи учун мукофот таклифи рационализаторлик деб тан олган ташкилот билан муаллиф ўртасида тузилган шартномада белгиланган миқдорда корхона томонидан ҳисоблаб чиқилади ва тўланади.\n15. Мукофотнинг энг кам миқдори корхонадаги меҳнатга ҳақ тўлашнинг энг кам миқдорининг 8,8 фоизидан кам бўлмаслиги керак.\nХўжалик шартномаси асосида бошқа корхонага берилган техник ҳужжатларга киритилган рационализаторлик таклифи учун мукофот миқдори экспертлар томонидан аниқланади.\n16. Агар бир муаллифнинг битта рационализаторлик таклифи бир неча корхонада рационализаторлик таклифи сифатида тан олинган бўлса, бу корхоналардан ҳар бири бошқа корхоналардан қатъи назар, муаллифга мукофот тўлайди.\n17. Корхона рационализаторлик таклифидан фойдаланишга кўмаклашган шахсларга, бошқа хилдаги тўловлардан қатъи назар, мукофот тўланади.\nУшбу мукофот, агар муаллиф техник ҳужжатларни ишлаб чиқиш, таклифни тайёрлаш ва ундан фойдаланишда қатнашган бўлса, рационализаторлик таклифи муаллифига ҳам тўланиши мумкин.\nРационализаторлик таклифидан фойдаланишга кўмаклашган шахсларга бериладиган мукофот миқдори корхона томонидан мустақил равишда белгиланади.\n18. Агар муаллиф ўз рационализаторлик таклифидан фойдаланишни тайёрлаш жараёнига жалб қилинса, бу ишларни бажариш учун у билан шартнома тузилиши керак (хизмат вазифаси асосида бажариладиган ишлардан ташқари).\n19. Рационализагорлик таклифидан фойдаланиш туфайли корхонада анча паст нархлар жорий этилган ҳолларда, шу таклифни ишлаб чиқаришга жорий қилган ходимлар ва муаллиф меҳнатига 6 ой ичида олдинги баҳолар бўйича ҳақ тўланади.\n20. Корхона ходимлари сони ёки штати қисқартирилган ҳолларда рационализаторлар ишда қолдирилишда устунлик ҳукуқига эга бўладилар.\n21. Рационализаторлик фаолияти билан боғлиқ бўлган низолар (таклифнинг рационализаторлик таклифи деб тан олиниши билан боғлиқ низолардан ташқари) судда кўриб чиқилади.\n22. Корхона рационализаторлик фаолиятига кўмаклашган рационализаторлар ва шахсларни моддий ва маънавий рағбатлантиришнинг қўшимча чора-тадбирларини белгилаши мумкин.\n23. Рационализаторлик таклифлари муаллифларининг ҳуқуқларига риоя қилиниши устидан жамоатчилик назорати ва уларнинг манфаатларини ҳимоя қилиш Ўзбекистон Республикаси Ихтирочилар ва рационализаторлар жамияти кенгашлари томонидан амалга оширилади.


Гўзал хулқ имонни мукаммал қилади - Hidoyat.uz\nАсосий саҳифа Мақолалар Гўзал хулқ имонни мукаммал қилади\nЧоп этилди Aprel 2, 2020 Гўзал хулқ имонни мукаммал қиладиda fikr bildirishni o'chirish\nРасулуллоҳ соллаллоҳу алайҳи ва салламдан қандай мўминнинг имони комил ҳисобланади, деб сўрашганида: “Гўзал хулқли мўмин”, деб жавоб берганлар (Абу Довуд ривояти).\nГўзал хулқли киши тунлари бедор, кундузлари рўзадор киши даражасини қўлга киритади, деган ривоятлар бор. Одатимизга мувофиқ гўзал хулқни улуғ васиятлар соҳиби Расулуллоҳ соллаллоҳу алайҳи ва салламдан излайлик. У зот соллаллоҳу алайҳи ва саллам айтадилар: “Мен комил хулқларни маромига етказиш учун юборилдим”. Ойша розияллоҳу анҳодан у зот соллаллоҳу алайҳи ва салламнинг ахлоқлари ҳақида сўралганда: “Ахлоқлари Қуръон эди”, деган. Шу сабабли у киши барчага ўрнак эдилар. Аллоҳни ва охират кунини истовчилар учун тирик намуна эдилар. У зот соллаллоҳу алайҳи ва салламга эргашган қанчалаб инсонлар улуғ ажр ва мукофотларга эришди.\n“Гўзал хулқ соҳиби ҳузур-ҳаловатдадир, инсонлар ундан мамнун бўлади, ёмон хулқли кишилардан ҳамма безор. Фазилат ақл ва одоб билан кўринади, бойлик билан эмас. Кимнинг одоби ёмон бўлса, насаби йўқ бўлиб кетади, кимнинг ақли адашса, асли ҳам адашади”.\nҲа, азизлар! Биз юксак хулқ соҳиби бўлган зотнинг умматларимиз. Омадимиз, бахтимиз бўлмиш гўзал хулқ нима эканини қидирмаймиз, балки у тўла-тўкис бизларга кўрсатиб кетилган, фақат сўзда эмас, амалда ҳам. Шундай экан, имкон қадар уни ўзимизда мужассамлаштирайлик!


Ундирилган донлар — Dilkashradio.com\nАссалому алайкум. Танамиз доимо витаминлар ва минералларга муҳтож. Аммо доим ҳам уларни етарли жаражада ололмайди. Организмнинг витаминларга бўлган эҳтиёжини ундирилган уруғлар орқали қоплаш мумкин. Улар нақ фойданинг кони! Масалан, ундирилган қовоқ уруғи, энг аввало, рухга бой бўлиб, стрессда фойдали, ақлий фаолликни кучайтиради, хотирани мустаҳкамлайди. Шунингдек, рух репродуктив функцияни яхшилайди, жумладан, жинсий қувватни оширади. Ундирилган ловия эса витамин С, темир ва калий манбаи. Шу боис, уни таомга қўшиб истеъмол қилинса, моддалар алмашинувини яхшилайди, нерв тизимига тинчлантирувчи таъсир кўрсатади, шунингдек, вирус ва микробларга қарши курашда ёрдам беради. Бундан ташқари, атеросклероз ва қандли диабет профилактикаси учун яхши. Буғдой майсаси таркибидаги витаминлар тери ва соч ҳолатини яхшилаб, организмни тозалайди.\nУ иммунитетни кўтариб, юрак-қон томир ва онкологик касалликларнинг олдини олади. Мутухассисларнинг фикрича, буғдой майсаси ёшартириш хусусиятига эга. Кимда-ким уни мунтазам истеъмол қилиб турса, умрини анча узайтириш имкониятига эга бўлар экан. Сумалак учун буғдой ундирилишининг сабабини энди тушунгандирсиз? Уруғларни қандай ундириш ҳақида ўйлаётган бўлсангиз, маслаҳатимизга диққат қилинг: совуқ сувда яхшилаб ювилган донни чуқур идишга солиб, устидан сув қуйинг – сув доннинг юза қисмини бутунлай беркитмаслиги лозим. Устига дока ёпиб, илиқ жойга қўйиб қўйинг. 6-12 соатдан сўнг сув юзасига қалқиб чиққан донларни олиб ташланг. Сувини тўкиб, донни яна сувга намлаб қўйинг. Майса 2-3 кунда униб, бўйи 1-3 мм.га етади. Узунлиги 1 мм.га етганда уларни яна ювиб, бироз қуритиш керак. Шундан сўнг улар истеъмол қилиш мумкин.\nЭсингизда бўлсин: ёш майсалар кесиб олингандан 20 дақиқа ўтар-ўтмас ўзининг шифобахш хусусиятини йўқотади. Ундирилган уруғларни совутгичда икки кунгача сақлаш мумкин. Истеъмол қилиш меъёри – кунига 50-100 грамм. Ундирилган донлар сизга бемаза туюлса, майдалаб, бошқа таомларга қўшиб истеъмол қилинг. Шунингдек, ёнғоқ, асал, сархил ёки қуруқ меваларни қўшиб, улардан ажойиб таомлар тайёрлаш мумкин. Яшил майсалардан салат ёки турли таомларни безаш учун ҳам фойдаланишади. Ундирилган донли ва дуккакли ўсимликлар таркибида калий, калций, кремний, хром, селен, мис, рух, темир, йод, B5, E, C, D, P витаминлари ва фолий кислота кўп миқдорда мавжуд бўлади. 3 мм узунликда ундирилган оқиш рангдаги буғдой майсасининг шарбатидан ярим-бир стакандан ҳар куни наҳорда оч қоринга бир ой давомида истеъмол қилиш организмни ортиқча ва зарарли хилтлардан тозалайди.\nДастлабки кунларда ундирилган майсани истеъмол қилиш ични суради, у танани бироз бўшаштириши ҳам мумкин. Яна баъзиларда бош айланиши кузатилади. Аммо бундан асло ташвишга тушиш керак эмас. Чунки организм хилтлардан тозаланаётган бўлади. Меъда ва ўн икки бармоқ ичак яра касалликлари мавжуд беморларга бу маҳсулот тавсия этилмайди. Шунингдек, ушбу шифобахш табиий неъмат истеъмол қилинган даврда сутли маҳсулотлар, асал, гул чанги, мўмиё, женшень (“олтин илдиз”) кабилардан парҳез қилиш зарур. Юқорида таъкидлаб ўтганимиздек, бир неча хил витаминлар организм фаолиятида муҳим ўрин тутади. Мунтазам истеъмол қилинган турли донлар ва дуккакли маҳсулотларнинг ундирилган майсаси кўриш қобилиятини яхшилайди. Бир неча ойдан сўнг эса беморнинг кўзойнак тақишига ҳам эҳтиёж қолмайди. Оқилона овқатланиш, парҳезга амал қилиш, соғлом турмуш тарзи ҳамда ўз вақтида дам олиш, очиқ ҳавода сайр, турли стресс (руҳий зўриқиш) ва депрессия (тушкунлик)дан ўзини асраш ҳар бир инсоннинг соғлом яшаши ва узоқ умр кўриши учун пойдевор яратади.


Forbes IT соҳасидаги 2015 йилнинг энг бой одамлари юзлигини эълон қилди\n08:14 / 06.08.2015 6588\nForbes журнали 2015 йилда юқори технологиялар соҳасида энг катта муваффақиятга эришган тадбиркорлар номини айтди. Йиллик рейтинг журналнинг расмий сайтида эълон қилинди.\nЮз номдан иборат ушбу рўйхатга 51 нафар америкалик, 33 нафар Осиё-Тинч океани минтақаси вакили, 8 нафар европалик, 2 нафар исроиллик, 1 Лотин Америкаси вакили кирди. Бу шахслардан 40 нафари АҚШнинг Калифорния штатида яшайди.\nБиринчи ўринни анъанавий тарзда сайёранинг энг бой одами Билл Гейтс эгаллади. Унинг бойлиги 2015 йил ҳолатига кўра 79.6 млрд долларга баҳоланди, шундан 13 фоизи Microsoft акцияларига киритилган. Ўзи яратган компания акцияларидан Гейтс 2014 йилдан – директорлар кенгашини тарк этгандан буён қутулиб келмоқда.\nИккинчи ўринни Oracle асосчиси Ларри Эллисон 50 млрд доллар билан эгаллади. Ўтган йили Эллисон бош директорликни Сафра Кац ва Марк Хердга топширди, ўзи эса директорлар кенгаши раиси бўлиб қолди.\nУчинчи ўринда Жеф Безос турибди. Унинг 48 млрд долларлик капиталининг 90 фоизи Amazon акцияларидан иборат. Компания 2015 йил июлида кутилмаганда улкан ўсиш намойиш қилди, Безоснинг бойлиги йил бошидан буён 13 млрд долларга кўпайди.\nЭнг бой ITчиларнинг умумий бойлиги 842.9 млрд долларга баҳоланди. Уларнинг ўртача ёши 53ни ташкил қилди. Энг ёш миллиардер Snapchat асосчиси ва бош директори Эван Шпигель бўлиб чиқди – у ҳозир 25 ёшда. Intel’нинг асосчиларидан бири, 86 ёшли Гордон Мур эса энг кекса миллиардер деб топилди. 100 кишидан 94 нафари нолдан бошлаб бойликка эришган.\nРўйхатга кирганларнинг 7 нафари аёллардир.


НАТО 2019 йилдан бери илк бор Россия билан йиғилиш ўтказишни таклиф қилди\n17 январ 2022, Тошкент вақти: 04:03\nНАТО бош котиби Йенс Столтенберг январь ойи ўрталарида сўнгги 2,5 йилда илк бор альянснинг Россия билан кенгаши йиғилишини ўтказишни таклиф этди. Бу ҳақда Альянс матбуот хизматига таянган ҳолда dpa агентлиги хабар қилди.\nКремль учрашувга таклиф олганини 24 декабрь куни Россия ТИВ матбуот котиби Мария Захарова ҳам маълум қилган.\nБунақа форматдаги музокараларнинг сўнггиси 2019 йил октябрида бўлиб ўтган эди. Шундан кейин НАТО-Россия кенгашини ўтказиш юзасидан ҳеч бир уриниш самара берган эмас.\nОктябрь ойида Россия ўзининг НАТО ҳузуридаги миссияси ва альянснинг Москвадаги ахборот шуъбаси фаолиятини тўхтатган эди. Кремль воизи Дмитрий Песков ўшанда Россия ташкилот билан алоқалари яхшиланишига ортиқ ишонмаслигини айтган.\nПрезидент Владимир Путин Ғарб мамлакатларидан хавфсизлик кафолатлари сифатида, хусусан, альянснинг шарққа кенгайишини тўхтатиш, Украинани НАТОга қабул қилишдан воз кечиш ва Россия чегаралари яқинида ҳарбий машқлар ўтказмасликни талаб қилмоқда.\nСтолтенберг мазкур талабларнинг айримларини бажариш имконсизлигини таъкидлаган. Financial Times хабарига кўра, НАТО расмийлари Россия талаблари доирасида муҳокама учун мавзу топиш қийин, деб ҳисоблашмоқда.\nРоссия ташқи ишлар вазири ўринбосари Сергей Рябков, ўз навбатида, агар хавфсизлик кафолатлари муҳокама қилинмаса, Россия ушбу саммитда иштирок этмаслигини билдирган.\nНидерландия қироли қулдорлик рамзига айланган олтин каретадан фойдаланишдан воз кечди\nНидерландия қиролининг олтин каретаси.\nНидерландия қироли Виллем-Александер кўпчиликнинг наздида ирқчилик рамзига айланган анъанавий олтин каретадан фойдаланишдан воз кечди.\nКарета XIX асрнинг охирларида тайёрланган эди. Унда қора танли ва осиёлик одамларнинг тасвирлари мавжуд.\nТасвирлардан бирида қора танли шахс Нидерландияни тамсил этувчи оқ танли аёлга тиз чўккан ҳолда како ва шакарқамиш узатаётгани акс этган. Суратда оқ танли аёл билан ёнма-ён турган оқ танли эркак эса Европа ирқига мансуб бўлмаган одамларга тамаддун рамзи ўлароқ китоб узатаётгани тасвирланган.\nҚирол мамлакат аҳолисининг асосий қисми Нидерландия колониал тарихини тамсил этувчи мазкур суратларни ҳақоратли деб ҳисоблашини эътироф этди.\nҚиролнинг олтин каретаси асосан парламент йиғилишларининг очилиш маросимида қўлланилган, аммо 2015 йилдан бери ундан фойдаланилмаган.\nXVII асрда Нидерландия Индонезия, Жанубий Африка ва Жанубий Америкада кўплаб ҳудудларни босиб олган ва трансатлантика қул бозорида асосий ўйинчилардан бири бўлган эди.\nЎтган йили Амстердам мэри шаҳарнинг қул савдосига қўшган ҳиссаси учун жаҳон ҳамжамиятидан узр сўраган эди. Бу эса давлат номидан узр сўрашдан бош тортган бош вазир ва шаҳар мэри ўртасида қарама-қаршиликларни келтириб чиқарган.\nЕвропада COVID-19 муносабати билан жорий этилган чекловларга қарши норозилик намоийшлари бўлиб ўтди\nПарижда 15 январь куни ўтказилган намойиш.\nЕвропанинг бир неча шаҳрида 15 январь куни коронавирусга қарши пандемия муносабати билан ҳукуматлар қабул қилган чекловларга қаши норозилик намойишлари бўлиб ўтди.\nРимда мажбурий вакцинацияга қаршилар кўчага чиқди. Ҳукумат 50 ёшдан юқори барча фуқаролар мажбурий эмланиши шартлиги тўғрисида қарор қабул қилган эди.\nПарижда эса парламент томонидан COVID-паспортларнинг жорий этилиши тўғрисидаги қонун норозиликларга сабаб бўлди. Мазкур қонун лойиҳасида эмланмаган аҳолининг жамият фаолиятида иштирок этиши тақиқланади.\nМухолифат қонун инсон ҳуқуқларини бузмоқда, деб ҳисоблайди.\nЖаҳон Соғлиқни сақлаш ташкилоти Европада коронавируснинг тез тарқалувчи “омикрон” штамми билан бир ярим ой ичида аҳолининг ярмидан кўпи касалланишини прогноз қилмоқда.\nРасман билдирилишича, 2022 йилнинг икки ҳафтасида 16 миллион кишида коронавирус аниқланган, беморлардан 40 минг киши вафот этган.\nАҚШнинг Техас штатида гаровга олинган 4 киши озод этилди\nАҚШнинг Техас штатида 15 январь куни синагогада гаровга олинган 4 киши соғ-саломат қутқариб олингани тўғрисида губернатор Грег Эбботт маълум қилди.\nПолициянинг билдиришича, “Ал Қоида” террор гуруҳига алоқадорликда айбланган покистонлик аёл Аафия Сиддиқни қамоқдан бўшатишни талаб қилган шахс маҳаллий аҳолидан 4 кишини гаровга олган. У куч ишлатар тузилмалар ходимларига қаршилик кўрсатган.\nПолиция раҳбари Майкл Миллер журналистларга “одамларни гаровга олган шахс ҳалок бўлди”, деб билдирди. Воқеа синагогадаги ибдоат пайтида юз берган.\n2010 йили Афғонистонда америкалик аскарларни ўлдиришга ҳаракат қилган деган айблов билан 86 йилга қамалган покистонлик нейробиолог Аафия Сиддиқ жазони Техасдаги қамоқхонада ўтамоқда.\nАҚШ Федерал тергов бюроси синагогада кишиларни гаровга олган шахснинг Сиддиқ билан қандай алоқада бўлгани тергов якунланганидан сўнг билдирилишини маълум қилди. Тергов глобал миқёсда олиб борилади.\nҚозоғистондаги воқеаларда камида 225 киши ҳалок бўлди\nОлмаота, 2020 йилнинг 5 январи.\nҚозоғистондаги сўнгги норозилик акциялари ва тартибсизликлар пайтида ҳалок бўлган камида 225 кишининг жасади ўликхоналарга топширилган. Бу ҳақда Бош прокуратура расмийси Серик Шалабаев 15 январь куни кечқурун ўтказилган матбуот анжуманида маълум қилди.\n“Ҳалок бўлганларнинг бир қисми терактларда иштирок этган, иморатлар ва ҳуқуқ-тартибот ходимларга ҳужум қилган бандитлардир. Қазо бўлганлар орасида 19 нафар полициячи ва ҳарбий бор”,-деди Шалабаев.\nБош прокуратура расмийси тартибсизликлар пайтида жами 4578 киши жабрланганини, улардан 4353 нафари яраланганини айтди.\n“Яраланганларнинг 3393 нафари ҳуқуқ-тартибот органлари ходимларидир”,-деди Шалабаев.\nУ айни пайтда ҳалок бўлганлар ва яраланганлар тўғрисидаги маълумот аниқлаштирилаётганини, мазкур рақамлар яна ўзгариши мумкинлигини таъкидлади.\n9 январда Қозоғистон ахборот ва жамият тараққиёти вазирлиги тартибсизликларда жами 164 киши ўлганини билдирган. Бироқ кейинроқ бу маълумотни Соғлиқни сақлаш вазирлиги рад этганди.\nянвар 15, 2022\nАҚШ: Россия Украина шарқида кенг кўламли провокация тайёрлаётган бўлиши мумкин\nҚўшма Штатлар Россия Украинага бостириб киришга баҳона топиш учун бу мамлакат ҳудудида махсус тайёрланган ходимлар ёрдамида кенг кўламли провокацияга ҳозирлик кўраётгани ҳақида маълумотга эга.\nБу ҳақда CNN канали АҚШ маъмуриятидаги манбаасига таяниб хабар берди.\nКейинроқ Оқ уй матбуот котиби Жен Псаки брифингда бу маълумотни тасдиқлади.\nПсаки сўзларига кўра, Вашингтон қўлида Россияда ўқитилган одамлар шаҳар амалиётлари ва Донбассда россияпараст кучларга қарши қўпорувчилик қилиш учун портловчи моддалардан фойдаланиш бўйича ўқитилгани ҳақида далиллар бор.\nКремль матбуот котиби Дмитрий Песков АҚШ расмийларининг Украинага қарши провокациялар тайёрлагани ҳақидаги айбловларини қуйидагича изоҳлади:\n“Ҳозиргача бу баёнотларнинг барчаси асоссиз бўлиб келган ва ҳеч нарса билан тасдиқланмаган”, - деди Песков\nАҚШнинг Миллий хавфсизлик бўйича маслаҳатчи Жэк Салливан пайшанба куни бўлиб ўтган брифингда разведка маълумотларига ишора қилганди.\n“Бизнинг разведкамиз Россиянинг босқинчилик учун баҳона тўқиш имкониятига замин яратаётгани ҳақидаги маълумотни текширмоқда”, - деганди Салливан ва бундай сценарий 2014 йилда ҳам кузатилганини таъкидлаган. "Улар бунга яна тайёргарлик кўришмоқда ва биз қўшимча маълумотларни кейинги кунда билиб оламиз", деб қўшимча қилди маслаҳатчи.\n"Росфинмониторинг" сиёсатчи Алексей Навальнийнинг сафдошлари Иван Жданов ва Леонид Волковни "экстремистик ёки терроризмга алоқадор" деб кўрилган ташкилотлар ва шахслар рўйхатига киритди.\n"Росфинмониторинг" рўйхатига экстремистик ва террористик фаолиятда гумон қилинган, айбланган ёки судланган шахслар киради.\nУшбу рўйхатга киритилган шахсларга банк операцияларини амалга ошириш имконияти чекланган.\nБанклар рўйхатдаги шахсларнинг ҳисобларини блоклаб қўяди, шу сабабли улар карта билан ҳеч қандай операцияларни амалга ошира олмайди, кредит ололмайди ёки ишга кира олмайди, деб ёзади “ОВД-Инфо”.\nНавальний асос солган Коррупцияга қарши кураш фонди ва Фуқаролар ҳуқуқларини ҳимоя қилиш жамғармаси 2021 йил 10 августда экстремистик ташкилотлар рўйхатига киритилган.\n2021 йил июн ойи бошида сиёсатчининг ушбу икки фонди Москва шаҳар суди томонидан экстремистик деб топилди.\nЎтган йил сентабр ойи охирида Тергов қўмитаси Алексей Навальнийга қарши экстремистик ташкилот тузиш ва унга раҳбарлик қилиш (Жиноят кодексининг 282. 1-моддаси 1-қисми) бўйича жиноий иш қўзғатган эди.\nЛеонид Волков ва Иван Жданов ҳам худди шу ишда иштирок этмоқда.\n“Экстремистик ҳамжамият” тузилгани ишида Навальнийнинг Уфадаги штаб-квартирасининг собиқ раҳбари Лилия Чанйшева ҳибсга олинган эди.\n2021 йилда 1,5 минг фаол ва журналист Россияни тарк этди\nЯнги сиёсий муҳожирлик тўлқини 2021 йил баҳорига, полиция мухолифатчи Алексей Навальний ҳимоясига намойишларда қатнашганларни ҳибсга олишни бошлаган пайтга тўғри келади.\n2021 йилда 1,5 мингдан ортиқ фаоллар ва журналистлар сиёсий ҳамда жиноий таъқиблардан қочиб Россияни тарк этган.\nБу ҳақда Znak.com нашри Free Russia Foundation (Россияда исталмаган ташкилот деб эълон қилинган - таҳр.) лойиҳаси раҳбари Антона Михальчукка иқтибосан ёзмоқда. Ташкилот фақат "сиёсий" муҳожирларни ҳисобга олган. Уларнинг оилалари ва Россиядан, шунчаки кетганлар рўйхатда йўқ.\nМихальчукнинг сўзларига кўра, рус фаоллари ва журналистлар асосан, Грузия, Литва ҳамда Украинани танлашган. Уларнинг бир қисми Шарқий Европа ҳамда АҚШ да бошпана топган.\nFree Russia Foundation лойиҳасининг ёзишича, Россиядаги янги сиёсий муҳожирлик тўлқини 2021 йил баҳорига, полиция мухолифатчи Алексей Навальний ҳимоясига намойишларда қатнашганларни ҳибсга олишни бошлаган пайтга тўғри келади.\nЎшанда, "ОВД-Инфо" нашрига кўра, 200 дан ортиқ одам маъмурий жавобгарликка тортилганди. Полиция уларнинг шахсини видеокузатув камераларидаги тасвирлардан аниқлаган.\nБошқа бир қатор фаоллар ноқонуний намойишлар ўтказиш билан боғлиқ жиноят ишлари фигурантларига айланган.\nОлмаотада намойишларда қатнашган яна 2000 дан ортиқ одам ҳибсга олинди\nҚозоғистон, Олмаота, январь, 2022\nОлмаотада январнинг илк кунлари бошланган оммавий намойишлар қатнашчиларини ҳибсга олишлар давом этмоқда. Шаҳар комендатурасининг билдиришича, охирги 24 соат мобайнида яна 2159 киши ҳибсга олинган.\nҲибсга олинганлар орасида "ноқонуний акциялар қатнашчилари, мародёрлар ва бошқа жиноятларни содир этган шахслар бор".\nОлмаота комендатурасига кўра, қўлга олинганлардан 67 та ўқ отиш қуроли ва 3112 та ўқ-дорилар мусодара қилинган. Гарчи Қозоғистондаги вазият барқарорлашган эса-да, Олмаотада фавқулодда ҳолат сақланиб қолмоқда, тунги соат соат 23дан эрталаб 7 гача комендантлик соати амал қилмоқда.\n11 январь куни Олмаотада 1200 киши, 12 январь куни 1700 одам ҳибсга олингани билдирилган. 13 январь куни эса қарийб 2 минг одам ушланган.\nТоқаев Олмаотада. Ҳибсга олинганлар сони 10000дан ошди\n360p | 44,8MB\n480p | 80,5MB\n720p | 160,9MB\n1080p | 249,3MB\nШаҳар полициясининг билдиришича, 4 январдан буён 22 киши бедарак кетган, улардан 15 нафари топилган.\nҚурбонлар ва бедарак кетганларнинг аниқ сони маълум эмас. 7 январь куни расмийлар 26 нафар фуқаро ва 28 нафар куч ишлатар тизим ходимлари халок бўлганини айтишган. Аммо гувоҳларга кўра, қурбонлар, жумладан тинч аҳоли орасида, бир неча баробар кўп бўлиши мумкин.\nАҚШ Олий суди президент Байденнинг мажбурий эмловга оид фармонини бекор қилди\nЭмловдан ўтаётган америкаликлар\nАҚШ Олий суди 13 январь куни ўрта ва йирик (100 нафар ва ундан ортиқ ходим ишлайдиган) ширкатлар ходимларининг COVID-19 га тест топшириши ёки мажбурий эмловдан ўтиши бўйича президент Жо Байден томонидан аввал берилган мандатни блоклаб қўйди.\nМазкур талаб федерал бюджетдан молиялаштириладиган тиббиёт муассасаларигагина дахлдор бўлади, холос.\nЎтган йилнинг ноябрь ойида Миссуридаги федерал маҳкама томонидан чиқарилган ҳукм қуйи инстанция суди томонидан бекор қилиниши ортидан Оҳайо штати ва Мустақил бизнес миллий федерацияси бошчилигидаги даъвогарлар гуруҳи OSHA (Техника хавфсизлиги ва меҳнат гигиенаси федерал бошқармаси) буйруғини блоклаб қўйиш илтимоси билан Олий судга мурожаат қилган.\nЖорий йилнинг 7 январь куни судьялар маҳкамада иштирок этаётган томонлар далилларини тинглаганлар. “Америка овози” хабарига кўра, судьялар бу борада ягона қарорга келолмаганлар. Улардан консерватор ҳисобланмиш олти нафари мандатнинг блокланишини ёқлаган, либерал қарашдаги уч судья бунга қарши овоз берган.\n“Федерал ҳукумат авваллари ҳеч қачон бунга ўхшаш иш қилган эмас”, деган Олий суд судьяси Жон Робертс. Айни пайтда судья Елена Каган Оқ уй адвокатлари томонидан илгари сурилган “коронавирус юқишини эмловдан бошқа ҳеч қанақа сиёсат олдини ололмайди”, деган важга эътибор қаратган.\nАҚШнинг CNN телеканали ва HBO Max стриминг хизмати россиялик мухолифатчи Алексей Навальнийга бағишланган ҳужжатли фильмни намойиш қилади. Бу ҳақда The Hollywood Reporter журнали хабар қилди.\n“Заҳар доим из қолдиради” слогани остидаги фильм канадалик ҳужжатли фильмлар устаси Дэниэль Рохер томонидан суратга олинган.\n“Навальний” фильми тавсифномасида айтилишича, режиссёр Рохер “ватанида ислоҳотлар ўтказилиши учун бор-йўғини қурбон қилишга ҳозир бўлган” президентлик курсисига даъвогар жасур ва зиддиятли шахсни гавдалантирган.\nФильм премьераси санаси ҳали очиқланганича йўқ. Айни пайтда Россиядаги қамоқхоналардан бири ўтирган Навальний Инстаграм тармоғидаги ўз саҳифасида: “Фильм тайёр бўлди ва аниқки, сиз уни мендан аввалроқ кўрасиз”, дея ёзув қолдирган.\nЎтган йилнинг сентябрь ойида Навальнийнинг заҳарланиши ҳақида CNN томонидан олиб борилган журналистик суриштирув Америка миллий телеакадемиясининг мукофотига лойиқ топилган.\nҚозоғистонда нобуд бўлган қирғизистонликлардан бирининг жасади онасига топширилди\nОлмаотадаги тартибсизликлар чоғида қурбон бўлган Азиз Мусаев\nОлмаота шаҳридаги тартибсизликлар чоғида қурбон бўлган қирғизистонликлардан бирининг жасади бир ҳафта ўтиб унинг онасига топширилди, иккинчи қирғизистонликнинг жасади қариндошларига яқин кунлар ичида беришга ваъда қилинган.\nБу орада қозоқ полицияси томонидан қўлга олинган қирғизистонликлардан яна тўрт нафари ҳибсда қолмоқда. Қирғизистон Ташқи ишлар вазирлиги ҳар бир фуқаронинг ҳуқуқлари ҳимоя қилинишига ваъда бермоқда.\nОлмаота шаҳридаги тартибсизликлар чоғида икки нафар қирғизистонлик – Азиз Мусаев ва Бахтиёр Бозорбоев ҳалок бўлган. Мусаевнинг жасади марҳумнинг онасига топширилган. Бозорбоевнинг жасади Қозоғистонда қолмоқда. Ҳуқуқ-тартибот идоралари буни тергов ҳаракатлари давом этаётгани билан изоҳлашган.\nАзиз Мусаевнинг онаси ўғлининг жасадини олиб кетиш учун Олмаота шаҳрига борган. Марҳумнинг дўстларидан бири бўлмиш Сейтек Толтоевга кўра, айни пайтда Азизни қайси мамлакатда дафн қилиш масаласи муҳокама қилинмоқда.\nАзиз Мусаев Олмаота Марказий майдонидаги тартибсизликлар чоғида яраланганлардан бирига ёрдам бераётган пайтда вафот этган. У 2016 йилдан бери Олмаотада фитнес-тренер сифатида ишлаб келган. Вафот этган қирғизистонликлардан яна бири бўлмиш Бахтиёр Бозорбоев ҳақида маълумот кўп эмас. Унинг йўловчи ташиш билан шуғуллангани маълум, холос.\nБундан ташқари, Қозоғистон ҳуқуқ-тартибот идоралари қирғизистонлик яна тўрт нафар фуқарони қўлга олишган. Булар 1990 йилда туғилган Зокир Юбуров, 1991 йилда туғилган Адан Хуров, 1987 йили туғилган Иляс Мачо ва 2001 йили туғилган Абду-Раҳим Жиншанлондир.\nҚирғизистоннинг Олмаотадаги бош консули Назарали Арипов ҳибсга олинган фуқароларнинг аҳволи қониқарли эканини маълум қилиб, улар яқин кунларда қўйиб юборилишига умид билдирган.\nРасмийлар томонидан очиқланган сўнгги маълумотларга кўра, тартибсизликлар ортиадан Қоғозистон бўйлаб қўлга олинганларнинг умумий сони 10 минг кишига етган. Қирғизистон Ташқи ишлар вазирлиги улар орасида ўз фуқаролари бор-йўқлигини текширмоқда.\nҚирғизистон расмийлари Қозоғистондаги воқеалар бўйича ўз расмий муносабатини ҳали билдирганича йўқ, бироқ улар қўшни мамлакатдан ўз фуқароларини олиб чиқиш бўйича ишларни олиб боришмоқда. 11 январь куни “Ақ Тилек” чегара маскани орқали Қирғизистонга 150 нафардан зиёд фуқаро қайтиб келган, 13 январь куни эса чегарадан яна 30 қирғизистонлик ўтган. Қирғизистон расмийлари кўмагида Қозоғистондан жами 400 нафар фуқаро ватанига қайтган. Аммо Қозоғистонни ўз имконлари билан тарк этган қирғизистонликлар ҳам йўқ эмас.\nҚирғизистон Миллий статистика қўмитаси маълумотига кўра, Қозоғистонда 30 мингдан зиёд қирғизистонлик яшайди, ишлайди ва ўқийди.\nТуркманистон президенти интернет устидан назоратни кучайтиришни буюрди\nТуркманистон президенти Гурбангули Бердимуҳамедов мамлакатда интернет устидан назоратни кучайтириш юзасидан топшириқ берди. Туркманистон шунингсиз ҳам дунёдаги Интернет тезлиги энг паст, хизмат ҳақи эса энг қиммат мамлакатлардан бири бўлиб ҳисобланади.\nОзодликнинг туркман хизмати хабарига кўра, Давлат хавфсизлиги кенгашининг 12 январь куни ўтказилган мажлисида Бердимуҳамедов Миллий хавфсизлик вазирлигини ҳозирги ҳарбий-сиёсий вазият ҳамда Марказий Осиё минтақасидаги хавфсизликка оид ҳолатни таҳлил қилиб, унинг Туркманистонга таъсирини баҳолашга чақирган.\n“Интернет устидан кузатув етарли даражада амалга оширилмаган”, дея билдирган Бердимуҳамедов ўтган йил якунларига тўхталар экан. У Миллий хавфсизлик вазирлиги зиммасига “мамлакатдаги конституцион тузум талабларига жавоб бермайдиган, террорчилик, экстремизм, миллатчилик ва бошқа ғайриқонуний фаолиятни тарғиб қиладиган” ресурсларни аниқлаш вазифасини юклаган.\nТуркманистонда кўп йиллардан бери Facebook, Twitter, YouTube каби йирик ижтимоий тармоқлар ҳамда мустақил хабар агентликлари сайтлари кўп йиллардан бери ёпиқлигича қолмоқда.\nБердимуҳамедов баёноти қўшни Қозоғистонда кузатилган норозилик чиқишлари ва ҳукумат кризиси ортидан берилди.\nСўнгги йилларда дунёдаги энг ёпиқ мамлакатлардан бири ҳисобланмиш Туркманистон ҳукумати фуқароларнинг ахборот олиш имконияти устидан назоратни кучайтириб борган.\nТуркия ташқи ишлар вазири Мавлуд Чавушўғли Пекинда хитойлик ҳамкасби Ван И билан ўтказган музокаралари чоғида мамлакатда яшаётган этник уйғурлар босим ва таъқибларга учраётганидан ташвиш билдирди.\n“Биз кун тартибидаги масалалар юзасидан, айниқса, уйғурлар масаласида нуқтаи назаримизни, умидларимизни ва ташвишларимизни очиқ айтдик”,-деди Човушўғли 12 январда музокаралардан сўнг ўтказилган матбуот анжуманида.\nШинжон-Уйғур мухтор туманида 1 миллиондан ортиқ уйғур ва бошқа мусулмон миллатлар “террорчиликка қарши кураш” баҳонасида “сиёсий тарбия лагерлари”га қамалгани бир неча йиллардан бери халқаро ҳамжамият томонидан танқид қилиб келинмоқда.\nБундан аввал АҚШ ҳукумати, Британия, Нидерландия, Канада парламентлари Хитойнинг уйғурларга нисбатан сиёсатини геноцид сифатида тан олган ва санкциялар жорий этган.\nПекин эса Шинжонда уйғурлар ва бошқа мусулмон миллатлар диний ёки сиёсий мотивлар асосида қувғин қилинаётганини рад этиб келади.\nҚозоғистон МХҚ собиқ раиси Карим Масимовга “ҳокимиятни босиб олиш” айблови билдирилди\nКарим Масимов 6 январь куни лавозимидан бўшатилган ва ҳибсга олинган эди.\nҚозоғистон миллий хавфсизлик қўмитаси (МХҚ) собиқ раиси Карим Масимовга нисбатан “ҳокимиятни босиб олиш” айблови билан жиноят иши қўзғатилди. Бу ҳақда МХҚ матбуот хизматига таянган ҳолда Озодлик радиоси қозоқ хизмати хабар берди.\nРасман билдирилишича, собиқ раиснинг икки ўринбосарига ҳам мазкур модда асосида айблов билдирилган.\nКарим Масимов Қозоғистонда 2 январь куни оммавий норозилик намойишлари бошланиб кетгани ортидан 6 январь куни лавозимидан бўшатилган эди. У ўша куннинг ўзидаёқ ҳибсга олинган. Дастлаб унга “давлатга хиёнат” айблови билан жиноят иши қўзғатилганди.\n56 ёшли Масимов 20 йилдан зиёд вақтдан бери Назарбоевнинг энг яқин одамларидан бири эди. У икки марта- 2007-2012 ва 2014-2016 йилларда бош вазир лавозимига ўтирган.\nУндан олдин транспорт ва коммуникациялар вазири, иқтисодиёт ва бюджетни режалаштириш вазири, давлат котиби ва президент маъмурияти бошлиғи бўлиб ишлаган, МХҚга эса 2016 йилда раҳбар этиб тайинланган.\nOzodNazar: Путин Ўзбекистонга Лукашенко тили билан таҳдид қилди\nАндижондаги перинтал марказ ҳовлисида азим дарахтлар кесиб ташланган\n“Тадбиркорни жиноятчига чиқаради”. Cолиқ ўзгаришлари эътирозларга сабаб бўлди


"Шальке-04" мухлислари Нюбелнинг ота-онасига таҳдид қилишмоқда\n30 апрель, 2020, 04:18\nДарвозабоннинг "Бавария"га кўчиб ўтиши "Шальке-04" ишқибозларига ёқмаяпти.\n«Жорий мавсум якунига етганидан сўнг, «Шальке-04»дан «Бавария» клубига кўчиб ўтадиган дарвозабон Александер Нюбелнинг ота-онасига таҳдидлар бўлмоқда», - дея хабар бермоқда «Abendzeitung Munich» нашри.\n«Шальке-04» клуби ишқибозлари посбоннинг ота-онасига ишхонасида таҳдид қилишган. Шу сабаб Падерборн шаҳридан унча узоқ бўлмаган жойда истиқомат қиладиган Нюбеллар оиласи таътил олишган ва саёҳатга жўнаб кетишган.\nЯнварь ойида «Бавария» клуби ўз расмий сайти орқали «Шальке-04» дарвозабони Александер Нюбель билан шартнома имзоланганини эълон қилган. Иқтидорли посбон мюнхенликлар жамоасига 1 июль куни кўчиб ўтади. Унинг «Голливуд ФК» билан имзолаган битими эса 5 йилга мўлжалланган.\nШунингдек, аввалроқ Нюбелнинг «Шальке-04» билан тузилган шартномасини узайтиришдан бош тортгани ва 2019/20 мавсум якунига етганидан сўнг клубни тарк этиши маълум бўлганди. Шу тариқа, дарвозабон «Бавария»га бепулга тушмоқда.\nЭслатиб ўтамиз, Нюбель «Падерборн» клуби тарбияланувчиси саналади. «Шальке-04»га у 2015 йилнинг ёзида кўчиб ўтган. Ўшанда Александернинг трансфер суммаси 600 минг еврони ташкил этганди. Жорий мавсум Нюбель бундеслига доирасида 15 та учрашувда иштирок этди.


Бугун Пекинда Шимолий Кореянинг ядровий дастури билан боғлиқ можарони ҳал этишга қаратилган уч томонлама музокараларнинг биринчи раунди ниҳоясига етди.\nАҚШ Давлат котиби ёрдамчиси Жэймс Келли Пекинда Шимолий Корея ҳамда Хитой расмийлари билан музокара олиб борди. Бу можаро бошлангандан бери Вашингтоннинг илк бор Пхенян билан тўғридан-тўғри музокара олиб бориши.\nБироқ, сўзлашувларнинг биринчи раунди қандай якун топгани ҳақида Келли журналистларга батафсил маълумот бериб ўтирмади. Илгари, АҚШ Давлат департаменти музокаралардан мақсад Шимолий Кореяни бутунлай ядровий қурол ишлаб чиқаришдан воз кечтириш эканини баён қилган эди.


Гўдаклар “тиканзор”да қолмасин...!\nБозор дарвозасидан кириб-чиқаётганлар дарвоза олдида совуқдан жунжикиб ўтирган чамаси уч-тўрт ёшли қизчага бефарқ қараб ўтолмасди. Кимдир унга қанд, кимдир юмшоқ кулча узатарди.\nЎттиз ёшлардаги аёл бозор-ўчарини қилиб бўлгач, дарвоза олдига келиб сумкаларини ерга қўйди. Шу пайт ёнгинасида катта-катта қора кўзлари жавдираб турган қизалоққа кўзи тушди. Совуқда дир-дир титраётган қизчага ичи ачиди. Яқинига келди. Музлаган қўлчаларидан тутиб, бағрига босди ва:\n– Айланай қизим, совқотибсан-ку, ойинг қани? Нега бир ўзинг бу ерда турибсан?\nҚизалоқ кўзларини юмиб-очиб, йиғлаб юборди:\n– Ойим... Ҳозир келаман, деб... Келмади...\nАёл қизчани бағрига босаркан, чўнтакчасидаги букланган қоғозга кўзи тушди. Уни очиб, ўқий бошлади:\n“Ассалому алайкум! Ким қизимни фарзандликка олиб, бағрига босса, мендек бағритош онани кечирсин. Ота-онам дунёдан ўтганига анча бўлди. Қизим билан ҳар жойда, ижара уйларда яшадим. Тикувчилик қилдим. Аммо ишим олдинга юрмай, жуда қийналдим. Қизим ҳам мен каби қийналишини истамайман. Кечқурун Россияга жўнаб кетяпман. Қизимни сийлаганларни Худо сийласин!..”.\nАёл хатни ўқиркан, кўзларидан дув-дув ёш оқарди. Қизчани бағрига босганча лаблари пичирлади: “Бечорагина...”. У қизчани даст кўтариб, бир қўлида сумкалар билан борарди. Уларнинг зил-замбилдек оғирлиги энди аёлга сезилмасди...!\n443 марта ўқилди


14:27 05 Июн 2020\n11:36 03.01.2020 (Янгиланган 19:05 03.01.2020) Ҳавола олиш\nПентагон Ироқ аэропортига Дональд Трамп фармойишига асосан авиазарба берилганини маълум қилди. Зарба оқибатида Ислом инқилоби соқчилари корпусининг “Қудс” махсус бўлинмаси қўмондони - генерал Қосим Сулаймоний ҳалок бўлди.\nТОШКЕНТ, 3 янв - Sputnik. Эрон олий етакчиси Али Хоманаий Ислом инқилоби соқчилари корпусининг (ИИСК) “Қудс” махсус бўлинмаси қўмондони - генерал Қосим Сулаймоний ўлими учун қасос олишга ваъда берди. Бу ҳақда РИА Новости хабар қилди.\n“Қўлларида унинг (Сулаймонийнинг – таҳр.) ва бошқа шаҳидларнинг қони қолганларни қатъий қасос кутиб турибди”, - дейилади генерал ўлими сабабли уч кунлик мотам эълон қилган Хоманаий баёнотида.\nЭрон ТИВ АҚШнинг Ироқдаги зарбасини терроризм деб атади\nҚосим Сулаймонийнинг ўлими\n“Қудс” махсус бўлинмаси раҳбари Қосим Сулаймоний 2 январь куни ўлдирилди. У билан бирга Ироқнинг “Ал-Ҳашд аш-Шаъбий” шиа гуруҳининг бир неча етакчилари ҳалок бўлди.\nПентагон Ироқ аэропортига Дональд Трамп фармойишига асосан авиазарба берилганини маълум қилди. Вашингтон ҳалок бўлган Сулаймонийни АҚШнинг Ироқдаги элчихонаси ва коалация базасига уюштирилган ҳужумларга алоқадор деб ҳисоблайди.\nЭрон ТИВ раҳбари Муҳаммад Жавад Зариф ИИСК генерали ўлимини “халқаро террорчилик акти” деб атади.\nЧет элдан келадиган барча йўловчилар аэропортларнинг ўзида коронавирусга тест топшириши режалаштирилган.


Кечиктириб олинган ҳисобварақ-фактуралар қандай акс эттирилади | BUXGALTER.UZ\nКечиктириб олинган ҳисобварақ-фактуралар қандай акс эттирилади\n1. Корхона ҳисобварақ-фактураларни етказиб берувчилардан кечиктириб олади. Масалан, июндагини – сентябрда. ҚҚС бўйича ҳисоботда улар қай тартибда акс эттирилади? Уларни ҳисоботда расмийлаштирилган ойда (масалан, июнда) акс эттириш, бунда барча кейинги ойлар учун (июнь, июль, август) ҳисоботни қайта топшириш зарурми? Ёки бундай ҳисобварақ-фактураларни ҳақиқатда олинганда – сентябрда акс эттириш мумкинми?\n- Агар ҳисобот ойи учун ҳисобварақ-фактура сизга кечикиб тушса, кейинги ой учун ҳисобот топширишдан олдин уни олдинги ой учун қайта топширинг ва унга ушбу ҳисобварақ-фактураларни киритинг.\nҚҚС бўйича ҳисоботда ҳисобот топширилгандан кейин олинган ҳисобварақ-фактураларни акс эттириш\n15% ставка бўйича ҚҚС тўловчи корхона 25 август куни ДСИга июль ойи учун ҚҚС бўйича ҳисобот жўнатди. Унга ҳисоботни жўнатиш пайтида етказиб берувчилардан олинган июль ойи учун барча ҳисобварақ-фактуралар киритилди. 27 август куни омборчи июль ойида олинган ТМҚ учун яна битта ҳисобварақ-фактурани бухгалтерияга тақдим этди. Ушбу ҳисобварақ-фактура бўйича ҚҚСни ҳисобга олиш учун корхона июль ойи учун қайта ҳисоб-китоб топшириши ва ўтказиб юборилган ҳисобварақ-фактурани июль ойи сотиб олиш реестрига киритиши керак.\nҚҚС бўйича ҳисоботда ўтган йилда етказиб берувчи томонидан юклаб жўнатилган товарлар бўйича жорий\nйилда олинган ҳисобварақ-фактураларни акс эттириш 15% ставка бўйича ҚҚС тўловчи корхона 25 февраль куни ДСИга жорий йилнинг январь ойи учун ҚҚС бўйича ҳисобот жўнатди. 27 февраль куни омборчи ўтган йилда олинган ТМҚ учун ҳисобварақ-фактурани бухгалтерияга топширди. У ноябрь ойи учун ҳисоботга киритилмаган эди, сабаби етказиб берувчи уни вақтида расмийлаштирмаган. Мазкур ҳисобварақ-фактура бўйича ҚҚСни ҳисобга олиш учун корхона ноябрь ойи учун қайта ҳисоб-китоб топшириши ва ўтказиб юборилган ҳисобварақ-фактурани ноябрь ойи сотиб олиш реестрига (ҚҚС ҳисоб-китобига 4-илова) киритиши даркор. Шундан кейин ўтган йилнинг декабрь ойи учун қайта ҳисоб-китоб топшириши ва унда 4-илованинг “Ҳисоб даври бошига” сатри бўйича маълумотларни тузатиши зарур.\n2. ҚҚС тўловчи автосаноат корхонаси 18.07.2019 йилдаги ПҚ-4397-сон қарорга асосан импорт бўйича ҚҚС тўлашни 120 кунга кечиктириш имкониятидан фойдаланади.\nТўловни кечиктиришни инобатга олган ҳолда импорт бўйича ҚҚСни ҳисобга олиш тартиби қандай?\n- Божхона тўловларини, жумладан ҚҚСни тўлаш муддатининг қўшимча даврга узайтирилиши божхона тўловларини кечиктириб тўлашдир. Кечиктириб тўлаш имконияти Божхона кодекси, Президент ёки Вазирлар Маҳкамаси қарорлари билан тақдим этилиши мумкин.\n“Импорт” ҚҚСни кечиктириб тўлаш имкониятидан фойдаланган ҳолда, ҳақиқатда тўланган солиқ суммасини ҳисобга олинг.\nАвтотранспорт ишлаб чиқарувчи корхона 15% ставка бўйича ҚҚС тўлайди.\nПрезидент қарори билан унга ишлаб чиқарилаётган маҳсулотларга эҳтиёт қисмларни импорт қилиш чоғида ҚҚС тўлашни 120 кунга кечиктириш имконияти тақдим этилди. 2019 йилнинг ноябрь ойида эҳтиёт қисмлар партияси импорт қилинди. Тегишинча, кечиктириб тўлаш имконияти берилган ҚҚСни тўлаш муддати 2020 йил март ойида келади. Худди шу ойда корхона ҳақиқатда тўланган солиқ суммасини ҳисобга олади.\n3. 2019 йил 1 октябрга қадар корхона UzAuto Motors ишлаб чиқарадиган автомобиллар учун эҳтиёт қисмлар харид қилди. Эҳтиёт қисмлар 21.02.2008 йилдаги ПҚ-800-сон қарорга асосан ишлаб чиқарувчи томонидан ҚҚСсиз реализация қилинди. 1 октябрдан бошлаб мазкур имтиёз кучини йўқотди.\n2019 йил 1 октябрдан кейин ушбу эҳтиёт қисмларни ўрнатиш бўйича хизматларга (эҳтиёт қисмлар қийматини инобатга олган ҳолда) қандай тартибда ҚҚС солинади?\n- Имтиёз 2019 йил 1 октябрдан ўз кучини йўқотганлиги боис, 1 октябрга қадар ҚҚСсиз харид қилинган эҳтиёт қисмларни ўрнатиш бўйича хизматларни реализация қилиш бўйича оборотга умумбелгиланган тартибда ҚҚС солинг. Мазкур ҳолатда эҳтиёт қисмлар қийматини инобатга олган ҳолда эҳтиёт қисмларни ўрнатиш бўйича хизматларни реализация қилишнинг умумий қиймати ҚҚС бўйича солиқ солинадиган база ҳисобланади. Шунингдек, хизматлар таннархидан паст нархларда реализация қилинганда, солиқ солинадиган база таннархдан келиб чиқиб белгиланишини ёдда тутинг.\n4. Корхона авиачипталарни сотиш бўйича агент ҳисобланади ва ҚҚС тўлайди. Авиачипталарни сотиш чоғида агент ҚҚС суммасини ажратган ҳолда ҳисобварақ-фактура расмийлаштириши шарт. Бироқ, чиптанинг ўзида ҳам, қандайдир бошқа ҳужжатларда ҳам авиакомпания солиқ бўйича маълумотларни кўрсатмайди. Агент авиачипталарни реализация қилиш учун ҳисобварақ-фактурада ҚҚС суммасини қандай тартибда ҳисоблаши керак?\n- Умумбелгиланган ҚҚС тўловчи миллий авиакомпания йўловчиларни, багажни, юкларни ва почтани халқаро ташишга ноль даражали ставка бўйича ҚҚС солади. Эслатиб ўтамиз, Агар жўнатиш пункти ёки тайин этилган пункт Ўзбекистондан ташқарида жойлашган бўлса, ташишлар халқаро йўналишларда ташиш ҳисобланади.\nЎзбекистон ичидаги авиаташишларга 15% ставка бўйича ҚҚС солинади. Бунда барча солиқ солинадиган оборотлар, шу жумладан – ноль даражали оборотлар бўйича ҳисобварақ-фактурани албатта расмийлаштириш шарт. Бундай ҳужжатлар жумласига авиачипталар ҳам киради. Бироқ, авиачипта фақат битта шарт билан ҳисобварақ-фактурани ўрнини босиши мумкин: агар авиаташиш хизматига ҚҚС солинса, чиптада албатта солиқ суммаси ажратиб кўрсатилиши шарт.\nАмалиётда айрим агентлар, республика ичидаги парвозларга миллий авиакомпания чипталарини реализация қилган ҳолда, ҳеч қандай тасдиқловчи ҳужжатларга эга бўлмаган ҳолда уларнинг қийматидан мустақил равишда ҚҚС ҳисоблайдилар ва уни харидорларга тақдим этиладиган ҳисобварақ-фактураларда акс эттирадилар. Агент учун бу воситачилик операцияларида ҳисобварақ-фактуралар ҳисоби ва расмийлаштириш тартибини бузиш ҳисобланади.\nШу тариқа, сиз реализация қилинган авиачипталар учун ҳисобварақ-фактураларда мустақил равишда ҚҚС суммасини ажратишга ҳақли эмассиз. Миллий авиаташувчи чипталарида ҚҚСни акс эттириш тартиб-таомилини тартибга солиш учун Молия вазирлиги ва ДСҚга мурожаат қилишни тавсия қиламиз.\nУзоқ муддатли активлар реализация қилинганда ҳисобварақ-фактура қандай тўлдирилади\nЕтказиб берувчи ва харидор 15%лик ҚҚСга ўтишда қандай йўл тутиши керак


Илҳом Абдуғаниев Наманган вилояти иқтисодиёт ва саноат бош бошқармасининг бошлиғи ўринбосари этиб тайинланди\n21 Îêòÿáðü 2019 18:39 775\nНаманган вилояти ҳокимининг 2019 йил 14 октябрдаги 765-қарори билан Наманган шаҳар статистикаси бўлими бошлиғи лавозимида фаолият кўрсатиб келаётган Абдуғаниев Илҳом Бурханитдинович вилоят иқтисодиёт ва саноат бош бошқармасининг бошлиғи ўринбосари - Кичик бизнес ва тадбиркорликни, муҳандислик инфратузилмаларини ҳамда кичик саноат зоналарини ривожлантириш бўлими бошлиғи вазифасини бажарувчи лавозимига тайинланди. Бу ҳақда вилоят ҳокимлиги ахборот хизмати хабар берди.\nИлҳом Абдуғаниев 1973 йилда Наманган шаҳрида туғилган. Самарқанд кооператив институтини тамомлаган. Меҳнат фаолиятини 1994 йилда Тўрақўрғон туманлараро улгуржи савдо базаси товаршуноси сифатида бошлаган. Турли йилларда вилоят ҳокимлиги ҳузуридаги иқтисодиёт ва статистика бош бошқармаси мутахассиси, вилояти Иқтисодиёт бош бошқармасининг бошқармаси аҳоли турмуш даражаси ва истеъмол бозори бўлими бўлими бош мутахассиси ҳамда бошлиғи лавозимларида фаолият олиб борган.\n2016 йил 21 сентябрдан буён Илҳом Абдуғаниев Наманган шаҳар статистикаси бўлими бошлиғи лавозимида фаолият кўрсатиб келаётганди.


Даврон Ҳошимов: Канчельскиснинг услублари эски\n14 февраль, 2019, 01:28 3281\nЯқинда “Локомотив” клубига ўтган ҳимоячи Даврон Ҳошимов Осиё Кубогида Ўзбекистон миллий терма жамоаси таркибида муносиб ўйин кўрсатган футболчилардан бири бўлди. Ўтган йили “Навбаҳор”даги ўйинлари орқали катта ўсишга эришган ҳимоячи ўзига билдирилган ишончни оқлай олди. Ҳозирда “Локомотив” билан Туркия йиғинида қатнашаётган Ҳошимов билан суҳбатда кўплаб қизиқарли масалалар ҳақида гаплашдик.\n“Пахтакор”да пул йўқ пайтда ҳам ўйнадик, аммо...”\n- Охирги пайтларда ўйинингизда анча ўсиш бўлди. “Навбаҳор”да ишончни оқлаганингиздан кейин сизни миллий терма жамоага ҳам чақиришди. Энди бўлса, янги мавсумда фаолиятингизни “Локомотив” клубида давом эттирадиган бўлдингиз. Дастлаб ушбу жамоага кўчиб ўтишингиз жараёни қандай амалга оширилгани ҳақида гапириб берсангиз?\n- “Навбаҳор” билан ўртамизда тузилган шартнома тугагани сабабли терма жамоадаги ўйинларимиздан сўнг “Локомотив” жамоасидан таклиф тушди. Менга клуб раҳбарияти алоқага чиқишди. Уларнинг Осиё Чемпионлар лигасида иштирок этишини ҳисобга олдим, бунинг устига Ўзбекистоннинг уч карра чемпиони ҳисобланади. Шундай омиллар туфайли “Локомотив”га ўтдим. Бундай жамоада тўп суриш орқали ўйинимда янада ўсиш бўлишига ишонаман. Қолаверса, Чемпионлар лигасида яна ўзимни кўрсатиш учун ҳам имконият бўлади. Мен ўзим учун тўғри танловни амалга оширдим.\n- Катта футболга “Пахтакор” орқали кириб келдингиз. У ерда бир неча мавсум тўп сурдингиз. Аммо кейинчалик клубда сизга ишонч билидирилмади. Бу эса фаолиятингизда ижобий туртки бергандек бўлди ва сизни янада кучли қилди. Негаки, “Навбаҳор”да ўзимиз учун янги Даврон Ҳошимовни кашф қилдик. Натижада миллий терма жамоа билан Осиё Кубогида қатнашдингиз. Демоқчиманки, “Пахтакор”дан кетгач, ўзингизни кучли эканингизни уларга исботлаш иштиёқи кучлилик қилдими?\n- Тўғри айтасиз, 2009 йили “Пахтакор”нинг ёшлар жамоасига қўшилганман. 2011 йилдан бошлаб асосий таркибда ўйнашни бошлаганман. Натижада 2017 йилгача “Пахтакор” клубида тўп сурдим. Тўғриси, бу жамоани яхши кўрардим. Бу ерга янги раҳбарлар ва мураббийлар келишгач, негадир менга ишонч билдиришмади. Шундан сўнг терма жамоада ўйнаш учун бошқа клубга кетишим керак эди ва ўзимни бу нарсага тайёрладим. “Пахтакор” менга ишонмаганидан кейин у ерда қолиб нима қиламан? “Навбаҳор”га ўтганимдан сўнг масъулиятни янада чуқурроқ ҳис қилиб, ўзимни кўрсатишга ҳаракат қилдим. Худога шукрки, мана терма жамоага ҳам чақиришди ва энди “Локомотив” жамоасида тўп сураман. Ҳамиша “Пахтакор” учун ўзимнинг кучли томонларимни кўрсатишга ҳаракат қилавераман. Бундан кейин ҳам ўз устимда ишлашда давом этаман. Лекин бир нарса менга алам қилади. Шунча йил “Пахтакор” учун ўйнадик. Қийин дамларни бошимиздан кечирдик, пул йўқлигида ҳам жамоа манфаати учун тўп сурдик ва чемпион бўлган даврларимиз ҳам бўлди. Энди “Пахтакор”да молиявий томондан имкониятлар яхшиланиб, биз ҳам маза қилиб ўйнаймиз деган пайтимизда бизга ишонч билдиришмагани жуда оғир ботди. Менинг биринчи жамоам “Пахтакор”, иккинчиси эса “Навбаҳор”. Тан оламан, Намангандаги фаолиятимни бошлаганимда қийин бўлди. Чунки ҳали “Пахтакор”дан бошқасида ўйнамагандим. Кейинчалик “Навбаҳор”га кўникиб кетдим. “Пахтакор”даги хотираларни тезроқ унутиб, янги жамоамга мослашишга ҳаракат қилдим. Худога шукрки, “Навбаҳор”да ўз кучимни исботлай олдим ва Эктор Купернинг назарига тушдим. Осиё Кубогида ҳам ишончни оқлашга ҳаракат қилдим. Ҳаётим курашлардан иборат бўлмоқда. “Пахтакор”дан кетгач, боя айтганимдек, ҳаммага фойда келтира олишимни исботлашга ҳаракат қилиб келяпман. Меҳнат қилишдан тўхтамаяпман. Биламан, “Локомотив”да ҳам менга осон бўлмайди. Чунки бу ерда ҳам рақобат кучли. Лекин ҳеч қачон рақобатдан қўрқмайман. Бундан кейин ҳам ўзимга ишонишда давом этаман.\n“Осиё Кубогида ўз кучимни исботлашга ҳаракат қилдим”\n- Шунингдек, “Локомотив”га ўтишингиздан олдин сизни “Сурхон”га ҳам кўчиб ўтишингиз ҳақида гап-сўзлар чиққанди. Бу хабарлар қанчалик ҳақиқатга мос эди?\n- Тўғри, “Навбаҳор”нинг собиқ бош мураббийи Илҳом Мўминжонов билан яхши алоқада эдик. Шу боис Илҳом ака томонидан менга таклиф бўлди. У билан бир йил давомида ишладик. Мени “Пахтакор”дан “Навбаҳор”га олиб ўтди, имконият берди. Ўша мураббий орқали ҳам терма жамоага қайтдим. Ўз устимда ишлашда Илҳом Мўминжонов катта ёрдам берди. “Навбаҳор”га ўтаётганимда сени терма жамоага қайтарамиз деганди. “Сурхон”га бош мураббий бўлганидан кейин эса менга яна таклиф билан чиқди. У билан гаплашгач, йўқ демадим, фақат таклифингизни ўрганиб чиқаман деб айтгандим. Кейинчалик менга “Локомотив”дан жиддий таклиф бўлганидан сўнг Мўминжоновга вазиятни тўғри тушунтирдим ва ака-укачилигимиз йўқолмасин дея яхши маънода хайрлашдим.\n- Осиё Кубогидаги терма жамоамизнинг иштироки ҳақида нималарни айта оласиз?\n- Осиё Кубогида терма жамоамизда анча ўзгариш бўлди. Эктор Купер ўйинимизга янгиликларни олиб кирди. Ҳимоячи сифатида шуни айтишим мумкинки, биз ҳимоячилар билан тўғри ишлади. Бизга ўз ишимизни қандай бажаришимиз кераклигини атрофлича ўргатди. Ҳар биримизга нима қилишимиз кераклигини уқтира олди. Футболни қўрқмасдан ўйнашимизни ўргатди. Масалан, баъзида бирор-бир футболчи хато қилиб қўйса, кейин яна ўша хатони такрорлаб қўймай деб қўрқиб ўйнайди. Шунинг учун Купер биз футболчиларда ўша қўрқувни йўқота олди. Шунингдек, кўпроқ пас бериб ўйнашни ўргатди. Қолаверса, ватан туйғуси ҳамма нарсадан устун эканлигини ҳам миямизга сингдирди. Бизга кучли “настрой” берди. Австралия билан ўйинда эса бизга фақат омад етишмади. Агар пенальтилар сериясидан ўтганимизда охиригача боришимизга ишонардик.\n- Пенальтилар сериясида омадсизликка юз тутганимиздан кейин жамоадаги вазият қандай эди?\n- Ҳеч ким ҳеч нима демади. Албатта, бу аламли мағлубият бўлди. 120 дақиқада давомида бор кучимизни бердик. Пенальтлар сериясида ютқазганимиз барибир аламли. Балки энди пенальтилар тепиш борасида ҳам кўпроқ ишлашимиз керакдир.\n- Осиё Кубогининг якуний рўйхатидан жой олишингизга ишончингиз каттамиди?\n- Австралиядаги йиғинда ташкил этилган ўртоқлик учрашувида қизил карточка олгандим. Рости, шундан сўнг мени Осиё Кубогига олиб кетармикин-йўқми, деган ҳавотир бор эди. Аммо якуний рўйхатга кирганимни билгач, Осиё Кубогида менга билдирилган ишончни исботлаш учун ҳаракат қилдим.\n“Канчельскиснинг услублари эски”\n- Эктор Купер асосий таркибни танлашда бироз қийналди шекилли. Бошида сиз захира ўйинчиси эдингиз, кейин эса Акмал Шораҳмедовнинг ўрнига захирадан майдонга тушгач, ишончли ўйинингиз туфайли унинг жойини олиб қўйдингиз ва асосий таркиб аъзосига айландингиз. Ўзингиз учун яримта имкониятдан максимал даражада фойдалана олдингиз...\n- Осиё Кубогига кетишдан олдин “Навбаҳор” билан тузган шартномам тугаганди. Натижада деярли жамоасиз қолгандим. Шу боис Осиё Кубогида бор кучимни бериб ўйнашим керак эди ва шунга яраша бирор-бир клубдан таклиф бўлишини истадим. Бундай мусобақаларда ҳимоячилар захирадан майдонга камдан-кам тушишади. Ўзингиз айтганингиздек, менга бериладиган яримта имкониятдан максимал фойдаланиш учун ҳамма имкониятни ишга солдим. Ҳар бир учрашувга кучли тайёргарлик кўрардим. Афсуски, “Навбаҳор” мен билан ишлашдан бош тортди, шунга қарамай, ўзим ишлашда давом этдим.\n- Демак, сиз билан ҳамкорлик қилишни “Навбаҳор”нинг ўзи хоҳламади, шундайми?\n- Ҳа, шундай. Менинг ўрнимга сербиялик Лукич деган ўйинчини олиб келишди. Кейин эса менинг ҳужжатларимни бериб юборишди. Тўғриси, жамоага боримни бериб, шунча меҳнат қилган бўлсам ҳам уларнинг бу иши менга оғир ботди. Афсуски, “Навбаҳор”да менга шундай муносабатда бўлишди.\n- “Навбаҳор” раҳбарияти билан мазкур масала юзасидан гаплашмадингизми?\n- Йўқ, боғланмадим. Нима қиламан, аҳир ҳаммаси тушунарли-ку. Уларга қўнғироқ қилсам жавоб беришмади. Айниқса, Осиё Кубогига кетишдан аввал “Навбаҳор”дагилар билан боғланишга ҳаракат қилдим, аммо ҳеч ким гаплашишни истамади. Осиё Кубогига жамоасиз бордим. Қолаверса, ўшанда олдимда ҳеч қандай вариантим ҳам йўқ эди. Бу эса футболчи учун ёқимсиз ҳолат.\n- Балки “Навбаҳор”га сизни Илҳом Мўминжонов таклиф қилгани ва унинг ўзи кетгани учун клубдагилар сиз билан ҳамкорлик қилишни хоҳлашмагандир, нима деб ўйлайсиз?\n- Билмадим, энди бу ёғи менга қоронғу.\n- “Навбаҳор”да Мўминжоновнинг ўрнини Андрей Канчельскис эгаллади, жамоа эса 3-ўринни қўлга киритди. Россиялик мураббийга қандай таъриф берасиз?\n- 3-ўрин Илҳом Мўминжоновники деб ўйлайман. Мавсумни кучли учликда тугатишимиз аниқ бўлиб қолганди. Фақат уч очкони қўлга киритсак бўлди эди. Канчельскис билан Мўминжонов ўртасидаги фарқ ҳақида нима дейишим мумкин? Илҳом ака ўзимизнинг маҳаллий мураббий, Канчелськис эса россиялик. Мўминжоновни ёш, изланувчан мураббий деб ҳисоблайман. Россиялик мураббийнинг машғулотларида ишлаб, эски услублар қўлланилаётганини ҳис қилдик. Илҳом Мўминжонов бошчилигида эса ҳар куни янгидан-янги тактик услублар устида ишлардик. Шу фурсатдан фойдаланиб наманганлик мухлисларга айтадиган гапим бор: мен уларни ҳурмат қиламан, ҳар доим мени қўллаб-қувватлаб туришди. Осиё Кубоги мусобақаси давомида ҳам руҳлантирувчи сўзларни ёзиб, олға ундашди. Наманганлик ишқибозларга ўз миннатдорчилигимни билдираман. Терма жамоага қайтишимда уларнинг ҳам катта ҳиссалари бор. “Навбаҳор”да ўйнаб ғолиб бўлиш қанчалик қийинлигини ҳис қилдим. “Пахтакор”да ўйнаган кезларимда у ерда асосан кучли футболчилар йиғилишганди. Шу боис 70-80 фоиз куч билан ўйнаб ғалаба қозонаверардик. “Навбаҳор”да эса битта гол урганимиздан сўнг унинг қанчалик қадрли эканлигини ва ғалабанинг моҳияти нақадар катталигини ҳис қилдик. Футболнинг ҳақиқий муҳитини Наманганда сездим. Мухлислар эса бизни фантастик даражада қўллаб-қувватлашди.\n“Купер қизил карточкадан эхтиёт бўлишимни роса уқтирди”\n- Эндиликда “Локомотив” бош мураббийи Андрей Фёдоров қўли остида шуғулланяпсиз. Янги жамоага мослашиш қандай кечмоқда?\n- “Локомотив”га қўшилганимга ҳали кўп вақт бўлмади. Аммо мослашиш жараёни яхши кетмоқда. Андрей Фёдоровнинг ўзи собиқ ҳимоячи бўлгани учун машғулотлардан кейин алоҳида ҳимоячилар билан ишламоқда.\n- Эктор Купер билан ишлашда сиз учун қандай янгилик юз берди?\n- Уни тактик жиҳатдан кучли деб ҳисоблайман.\n- Осиё Кубогида кутилмаганда Қатар чемпионликни қўлга киритди. Бунга фикрингиз қандай?\n- Қатарни чемпион бўлишини ҳеч ким ўйламаганди. Кўрганингиздек, улар жамоавий ўйин кўрсатишди. Шунингдек, омад ҳам кулиб боқди. Япония ёки Эрон чемпион бўлади деб ўйлагандим. Қатарга эса шунчаки қойил қолишимиз керак.\n- Осиё Кубоги шунингдек, футболчилар учун катта реклама вазифасини ҳам бажаради. Сиз ҳам хориждан таклиф бўлишини кутдингизми?\n- Тўғри, ҳар бир ўйинчи ўзини кўрсатгиси ва хориждан таклифлар тушишини хоҳлайди. Лекин менга хориж клубларидан таклиф бўлгани йўқ. Энди “Локомотив”да ўзимни кўрсатишга ҳаракат қиламан.\n- Ўйин пайтида ҳақиқий жангчи футболчига айланасиз. Курашлардан ўзингизни олиб қочмайсиз. Натижада кўпчилик сизда қизил карточкага бўлган мойилликни юқори деб баҳолашади. Лекин ҳаётда анча оғир-босиқсиз.\n- Майдонга тушганда ҳамма нарсани унутиб кучли шижоат билан ўйнайман. Ҳеч қачон сариқ ёки қизил карточка оламан деб майдонга тушмайман. Фақат хиссиётларга берилиб кетаман холос. Терма жамоада ҳам ўйинга чиқишдан олдин менга Эктор Купер ва унинг ёрдамчилари қизил карточкадан эхтиёт бўлгин деб роса тайинлашди. Австралия билан учрашувда сариқ карточка олганимдан сўнг 5-6 дақиқа давомида хаёлимда бу сариқ қизил карточкага айланиб кетмасмикин деган хавотир ўрнашиб қолди. Кейинчалик ўзимни қўлга олдим.\n- “Локомотив” билан “Пахтакор” жамоалари ўзаро футболчи алмаштираётгандек туюлмоқда. Чунки бири “Локо”га ўтса, яна бири “Пахтакор”га ўтяпти. Айтинг-чи, ҳозирги жараёнда “Локомотив”даги футболчиларнинг бири-бирига бўлган эътибори ва муҳит қандай?\n- “Локомотив”га қўшилиб шуни билдимки, бу ерда муҳит зўр экан, келишим биланоқ мени илиқ қарши олишди. Ижтимоий тармоқда жамоа аъзоларининг ўзлари томонидан очилган телеграмдаги каналида алоҳида гуруҳи бор экан, мени ҳам дарҳол ушбу гуруҳга қўшиб қўйишди. Жамоада ҳамжиҳатлик бор. Тўғри айтяпсиз, ростдан “Пахтакор”дан “Локомотив”га, “Локомотив”дан эса “Пахтакор”га ўтишяпти. Бу трансферлар қандай самара келтиришини чемпионат ўйинлари кўрсатади.\n- Шерзод Каримовни футболда ва ҳаётда ҳам дўстим, ҳам акамдек кўраман. Уни қаттиқ ҳурмат қиламан. Доим Шерзод Каримов билан гаплашиб, маслаҳатлашиб юраман.”Локомотив”да эса Жамшид Искандеров билан биргаман.\nМайкон сани Пахтакор мухлислари унутишмайди.Айниқса қийин вақтларда жамоани тарк этмаганинг учун ҳам.Сенга омад ёр бўлсин.\nАрвеладзе кетгандан кейин Пахтакорга қайтишингни жудаям хоҳлиймиз.Тупойла ўрнингга Акмални опкелди,бир йилда ҳаммаси жойига тушди,ўрнинг билинди,тезда.\nO`zi uni murabbiyligiga ham ishonchim komil emas\nДаврон Хошимов хозирги кунда энг яхши унг томон химоячи\nтем боле акмал шораҳмедов ҳам АГМКга кетди\nАрвеладзега роса ачишаётгандир даврон ҳошимовни ўйинларини кўриб